
IIos  jam  thesauros  Pelagi  , et  tot  ditia  gazis 
Viscera  terrarum  vigili  dum  lampade  lustras, 
Artificem  quantum  felici  lisec  omnia  cernis 
Effudisse  manu?  credin  7 miracula  tanta 
Moliri  naturam  ? huic  par  erit  illa  labori  ? 

Sed  natura  quid  est  P Aut  illo  nomine  primam 
Rerum  cunctarum  causam  , Numenque  supremum 
Singula  prospiciens  , intelligis  ; et  Deus  hic  est  : 
Aut  sic  appellas  natam  servire  patique 
Materiem  , certis  parentem  legibus  , orbam 
Mente  et  consilio  , vi  bruta  atque  impete  pulsam. 
Dic  igitur  num  tanta  queat  prudentia  caneo 
Principio  affingi  , nullum  cui  cernere  finem  , 
Nullas  nosse  vias  datur,  aut  intendere  quidquam? 


DE  VIRIBUS 

N A T U R iE. 


PROOEMIUM. 


(Quidquid  in  orbe  universo  existit  actionis  principium  in  se  continet 
quo  formatur  crescit , sustentatur  et  decrescit.  Hoc  principium  Naturae 
nomine  designo.  Essentiam  ejus  propriam  ignoramus  quidem ; sed  effectus 
quotidie  miramur.  Sic  in  mineralium  regno  omnibus  que  corporibus 
inertibus  , coelestibus  , etc.  , observatur  principium  illud  efficax  quod 
physici  vim  chemicam  , physicam  , mechanicam  appellavere  , physiologi 
vero,  in  vegetabilibus  et  animalibus  vitalem  dicunt. 

Nos  non  latet  immensa  haec  corpora  quibus  constat  rerum  universitas , 
immutabiliter  librari  et  contineri  principio  quod  vis  attractiva  , repulsiva 
corporum  aut  planetaria  nuncupatur  ; mineralia  formari , crescere  et  sus- 
tentari vi  attractionis  , repulsionis  moleculari ; principium  quo  vegetabilia 
nascuntur  , crescunt , vigent , decrescunt  vim  vitalem  internam  appellari  ; 
animalibus  inesse  hanc  eamdem  vim  qua  vegetabilia  p ree  dita  sunt , adjecta 
vi  vitali  externa,  cujus  ope  cum  corporibus  circumpositis  commercium  et 
convenientias  habent. 

Non  igitur  , naturae  nomine  , ens  aliquod  intelligo  positivum  et  mate- 
riale vel  in  orbe  universo  , vel  in  homine  aut  in  aliis  creatis  praesens , 
quo  eorum  omnium  functiones  et  varios  motus  explicare  velim  ; hoc 
nomine  causarum  et  virium  summam  intelligo  ad  eumdem  finem  a Deo 
ita  dispositarum  , ut  inde  oriatur  organisationis  et  vitae  systema  , aeterna 
reproductionum  vel  renovationum  series  ? quae  mundi  ordinem  qualem 
se  nobis  offert , tueatur. 

Nec  ullius,  in  mentem  veniat  ejusmodi  legum  naturalium  systema  vi- 
ribus constare  coecis , fortuitis  , improvidis.  Quis  enim  , quidquid  contra 
dixerint  atomistae  et  physici , in  organorum  nostrorum  functionibus  , sive 
quis  valeat  , sive  aegrotet  , non  manifesta  illa  perspexerit  sapientiae  et 
intelligentiae  specimina  quibus  aut  valetudo  servatur , aut  curantur  morbi  ? 

Inest  naturae  Potentia  Generatrix  quae  rerum  formationi  praeest,  orbi 
universo  motum  dat,  corpora  organis  praedita,  vita  perfundit,  viventium 
incremento  favet. 

Inest  Potentia  Conservatrix  quae  corporum  organis  praeditorum  harmo- 
niam et  salutem  tuetur  , suamque  singulis  animalium  et  plantarum  specibus 
directionem  propriam  sic  tribuit , ut  inde  earum  existendi  modus  , mores 
et  habitus  consequantur. 

Inest  tandem  Potentia  Propugnatrix  aut  Medicatrix  quae  vigilantia,  vir- 
tute, reactione  sua,  omne  nocivum  repellit  : quae  viventia  a malis  omnibus 
defendere  nititur  *.  quae  illis  morbo  affectis  consilia  salutaria  et  appetitus 
plus  minusve  convenientes  injicit. 

IIoc  admirandum  opus  , haec  creatoris  lex  aeterna , qui , cum  orbem 
condidisset  , eum  vi , activitate  , potentia  donavit  quibus  non  producere 
tantum  sed  conservare  etiam  , et  ab  omni  nocivo  defendi  posset. 

Non  inutile  milii  visum  est,  partem  eorum  quae  de  hoc  argumento  ex 
libris  autorum  et  professorum  meorum  lectionibus  excripsi  , colligere ; 
ac  de  singulis  hisce  viribus  quatenus  praesertim  ad  hominem  spectant  , 
paucis  disserere. 


PARS  PRIMA. 


DE  NATURiE  YI  GENERATRICI. 

Principio  coelum  ac  terras  , camposque  liquentes  , 
Lucentemque  globum  Lunae  , Titaniaque  astra 
Spiri  tus  intus  alit  ; totamque  infusa  per  artus 
Mens  agitat  molem  , et  magno  se  corpore  miscet. 

Inde  hominum  pecudumque  genus  , vitaeque  volantum  , 
Et  quae  marmoreo  fert  monstra  sub  aequore  pontus. 
Igneus  est  ollis  vigor , et  caelestis  origo 
Seminibus 


De  materia  a supremo  numine  creata  verba  non  faciam  5 arcanum  illud 
divinum  est  , quod  hominem  scrutari  nefas. 

Materiam  ergo  creatam  ponamus  , iisque  a principio  viribus  praeditam 
quas  omnibus,  quaecumque  in  mundo  existunt,  impressit  rerum  supremus 
opifex.  Vires  illae  in  physicas  , chemicas  et  mechanicas  dividuntur.  Illa- 
rum ope  natura  molem  universam  agitat. 

Mens  agitat  molem.  . : 

Materiam  qua  globus  terrestris  componitur,  inertem  et  veluti  mortuam 
fingere  non  licet ; omnia  nos  e contra  monent  mundum  accomodatam 
sibi  vitae  quantitatem  a numine  supremo  accepisse.  Massae  interi  motus , 
ejus  formarum  immutationes , liquorum  aestus  intimi  , materiarum  dis- 
solutarum actio  praeceps , sudationes  , crassamenta  , gazorum  et  vaporum 
emissiones  , omnia  quae  in  terrae  visceribus  accidunt  , vires  ibi  existere 
demonstrant  quibus  , juxta  naturam  suam  , animatur.  Si  obscura  nobis  et 
indefinita  videtur  materiae  vita , si  quasdam  habeat  particulas  organis  nostris 
non  accomodatas , quae  nec  alere  nos  possint,  nec  in  naturam  nostram 
viventem  converti,  non  ideo  vita  sua  carent,  quandoquidem  mutationes, 
viresque  sibi  proprias  observantium  oculis  exhibent.  Ex  varia  harum 


particularum  copulatione  natura  omnia  composuit.  Nulla  ergo  mors  , aut 
saltem  nihil  absoluto  modo  in  natura  mortuum , cum  omnia  e supremo 
numine  , omnis  vitae  fonte  uberrimo  , profecta  sint  , mortemque  e vita 
natam  nemo  possit  intelligere.  Sed  pauca  haec  de  naturae  viribus  , et 
vita  mundi  universa  praefati , nunc  materiae , quali  modo  supposita  est  , 
dotes  brevi  oratione  exponamus. 

Materiae  summa  in  duo  ingentia  regna  dispescitur  , quae  omnia  compre- 
hendunt in  orbe  universo  cognita  , materiam  nempe  inertem  , et  mate- 
riam organis  praeditam  , 

Altera  pars  vivit  , rudis  est  pars  altera  tellus. 

Ea  rerum  distinctio , intellectus  nostri  haliita  ratione  , vera  est  ; at  si 
mundum  latiori  prospectu  comprehendamus  , patebit  naturae  ampliorem 
esse  agendi  modum  , illam  unam  esse  , illam  in  operum  suorum  serie 
nihil  abruptum  , nihil  interruptum  admittere  , et  arctiores  istos  terminos 
quibus  ab  homine  circumscripta  est,  meras  esse  intelligendi  rationes  quibus 
in  studendo  animi  nostri  infirmitas  usa  est , quemadmodum  ad  solis  stel- 
larumque explicandas  conversiones  , astronomi  descriptos  in  coelo  circulos 
linxerunt. 

Dispiciamus  igitur  quid  discriminis  inertem  inter  et  organis  praeditam 
materiam  inveniri  possit. 

Globi  terraquei  basis  , fossilia  , fluida  materiam  inertem  constituunt ; 
legibus  physicis  , chemicis  , mechanicis  unice  obnoxia  , non  aliter  ani- 
matur. Eadem  tandem  permanet  , quamdiu  ipsius  formam  et  essentiam 
nulla  vis  externa  immutat.  Ejus  singulae  partes , toti  non  obnoxiae  , per 
se  ipsas  existunt.  Itaque  sua  unicuique  particulae  exigua  est  vitae  cujusdam 
surdae,  et  absconditae  portio,  ita  ut,  cum  nulla  molecula,  non  sua  vi, 
non  sua  existentia  gaudeat  , infinitum  vitae  centrorum  numerare , inesse 
materiae  fatendum  sit.  Non  mirum  proinde , molem  , si  summatim  consi- 
deretur , inanimatam  videri.  Vitae  laborem  , ut  in  chemicis  operationibus 
cernere  est , inter  se  tantum  moleculae  perficiunt ; hinc  procul  dubio  de 
mineralibus  vita  nihil  constat.  Abstrusa  haec  vita  extingui  nequit  : non  oc- 
cidunt mineralia.  Exstat  adhuc  pyramidum  lapis ; aetatum  lapsu  non  dissoluta 
est , naturaeque  suae  immutabilitatem  aeternam  retinuit. 

Ea  propria  sunt  materiae  inertis  signa.  Superest  ut  ostendatur  quid 
commune,  cum  materia  organis  praedita  habeat;  quae,  ut  noment  omnes, 
in  duplicem  classem  distincta  , vegetabilia  et  animalia  continet. 

Ilaec  proposita  questio  ad  sequentes  terminos  reducitur  : 

Data  materia  inerti , paratisque  elementis  ad  suscipienda  organa  habi- 
libus , quid  naturae  faciendum  fuit  ut  corpora  inde  organis  praedita 
componerentur  ? 

Primo  loco  , aqua  aut  substantia  plerumque  fluida  requirebatur  , cujus 
ope  corporis  flexibilis  partes  conjungi  et  permisceri  possent  , ac  deinde 
liquore  quodam  perfusae  et  imbutae  , per  eum  servari  et  nutriri.  Et  qui- 
dem mox  demonstraturi  sumus  nihil  in  natura  vivere  , quod  suo  liquore 
non  perfundatur  , sive  ille  succus  , sive  sanguis  , sive  lympha  , appellatus 
fuerit.  Secundo  loco  , materia  firmiori  opus  erat , unde  et  componerentur 
organa,  et  sedes  interna  iis  tegendis  apta  strueretur.  Carbonium  visceribus 
terrae  aut  ejus  superficiei  inerat.  Natura  huic  carbonio  substantias  adjunxit 
aeriformes  ut  atmosphaeroe  azotum  et  oxygenum , quae  per  copulationes  , 
instar  aquae , solidae  fieri  possent.  Itaque  ex  carbonio  , oxygenio  et  liydro- 
genio,  constituitur  vegetabilium  massa,  azotumque  omnibus  regni  animalis 
combinationibus  admiscetur , adjectis  quibusdam,  verbi  gratia,  phosphoro, 
sulphure,  ferro,  creta  T ete  , quae  in  variis  corporibus  plus  minusque  com- 
plexis reperiuntur.  Materiae  enim  organis  instructae  compositio  ch emica 
semper  magis  complexa  inest  quam  inorganicae.  Ad  mineralia  nempe 
pertinent  corpora  simplicia  ; ac  si  forte  aliquod  non  simplex  occurrerit , 
tribus  aut  quatuor  ad  summum  elementis  constat.  Coeterum  haud  alia  ad- 
mittit quam  quae,  per  extremam  analysim,  chemia  in  corporibus  inventa, 
ad  hunc  diem  ulterius  dissolvere  frustra  experta  est  ; ac  denique  sola 
affinitatum  chemicarum  vi  , constitutivae  mineralium  moleculae  in  unum 
coeunt  et  agregantur.  E contra,  nullum  in  materia  organis  praedita,  corpus 
reperitur  simplex;  omniumque  minime  compositum  tria  saltem  elementa 
exhibet  , hydrogenium  , oxygenium  et  carbonium.  Quin  et  istis  corpo- 
ribus propria  inhaerent  elementa  quae  organica  dicuntur , nec  in  mine- 
ralibus unquam  occurrunt.  Nec  chemicis  affinitatibus  vulgo  memoratis , 
nec  cohoesionis  vi  corporum  organis  donatorum  moleculae  conjunguntur 
et  sociantur ; sed  ipsissimis  illis  viribus  quae  elementa  organica  peperere 
quasque  organisationis  et  vitae  vires  appello. 

Si  ergo  natura  , in  materia  inerti  elementa  repererit  , ad  substantiam 
individui  cujuslibet  organis  instruendam  idonea,  supererit,  cum  ejusmodi 
elementorum  omnimodas  conjucliones  et  copulationes  effecerit , ut  sub- 
stantiis illis  per  se  inertibus  vitae , ut  ita  dicam  ? sigillum  signet , vimque 

et  impulsum  adjiciat  ex  quibus  sui  generis  compositionem  acceptura  sint 
corpora  organis  dinstincta. 

Qui  etenim  fieret  ut  in  suo  activitatis  modo  viventia  tot  discrepantias 
praeberent  , nisi  coincidentes  et  ejusdem  momenti  dissimilitudines  in 
structura  et  materiali  compositione  prae  se  ferrent  ? Id  profecto  rationi 
repugnat.  Et  reipsa,  cui  credibile  fuerit,  hujus  illiusve  vitam  in  exilibus 
residere  structurae  formis  ? Mihi  quidem  ea  vita  phenomenon  esse  vide- 
tur non  ita  restrictum , et  quidam  veluti  spiritus  , qui  sese , ut  electricitas 
et  calor,  per  rerum  universum  systema  diffundere  valet,  ibique  , secun- 
dum materiarum  primitivam  dispositionem  ? vim  et  motus  suos  exserere. 

Spiritus  intus  alit  , clc. 

Vita  , si  probalia  spectemus  , non  terrestri  tantum  globo  nec  unico 
quidem  systemate  nostro  solari  continetur  : ad  possibiles  qualescumque  or- 
ganicas copulationes  per  coelestium  sphoerarum  immensitatem  extendi  de- 
bere mihi  videtur.  Eadem  ratione , nostra  quidem  sententia  , ad  peculiarem 
corporum  animatorum  physicam  se  habet , qua  ad  physicam  generalem 
gravitatio  universalis;  vires  ergo  illae  sublimiores,  nisi  vana  specie  deludi-* 
mur  , ipsiusmet  Dei  , omnis  motus  et  vitee  originis  , attributa  habenda 
sunt. 

Propria  igitur  hac  vita  animatorum  corporum  copulationes  immutari  aliquo 
modo  debuere.  Nec  aliter  id  fieri  potuit;  quandoquidem  horumce  corporum 
non  eadem  chemice  est  ac  inertium  materia  : elementis , procul  dubio , non 
aliis  constat,  sed  certo  copulationum  genere  conjunctis  quas  non  admittit 
chemia  , indeque  producta  immediata  nascuntur  quae  sola  viia  sustentari 
possunt , quibusque  elementorum  organicorum  nomen  inditum  est , v.  g. 
albumen , gelatina  , fibrina  , etc.  Moleculae  et  capillamenta  quibus  e {for- 
mantur viventium  partes  , non  , sicuti  in  mineralibus  , stratis  superpositis 
juxtajacent,  sed  intermixta , implexa,  contextum  spongiosum  et  areolarem, 
et  quasi  coactilia  efficiunt.  Nullus  horum  contextuum  non  una  solidas  partes 
et  fluidas  exhibet.  Nullum  vita  praeditum  corpus  non  humores  habet,  vel 
per  vasa  in  circulum  pulsos,  vel  in  aerolis  stagnantes.  Sequebatur  id  ex 
conservationis  modo  qui  per  nutritionem  agitur.  Dum  nutritionem  ope- 
rantur certx*  quaedam  corporis  viventis  partes,  aliae  aliud,  v.  g.  reproduc- 
tionis  actum  exequuntur  : animatorum  ergo  corporum  , in  variis  massae 
punctis  , variae  sunt  actiones.  Unde  infero  eorum  massam  non  modo  ho- 

mo^eneam  esse  non  potuisse  , sed  necessario  ex  partibus  compositam  fuisse 
cecrue  diversis  ac  ipsaemet  actiones  quas  perficiunt.  Ilinc  compaginem  praebet 
partium  forma,  structura,  actione  diversarum,  sed  ita  tamen  connexamm 
ut  ad  eamdem  fmem  tendant  ; id  est  , eorum  compaginem  quae  organa 
vocamus.  IIoc  quippe  nomine  viventium  partes  constitutivae  designantur , 
a vocabulo  graeco,  opyocvov  , quod  instrumentum  significat,  quia  totidem  ins- 
trumenta sunt,  quae  corporis  animali  lacultates  exseiunt,  caiumque  auxilio 
vitam  exsequuntur. 

Vita  ergo  , quoad  structuram , animata  corpora  ab  inertibus  longe 
differunt  : sed  de  hujus  vitae  actionibus  mentionem  modo  feci  , quod 
motum , in  materia  organis  instructa  praesupponit.  V ideamus  primum  quid 
per  motum  efficere  valeat  natura  creatrix , perpendamusque  an  inde  inter 
inertem  et  viventem  materiam  gravis  momenti  discrimina  oritura  sint. 

Sublato  materiae  motu,  nullum,  ut  satis  probabile  est,  animatum  corpus 
existeret.  Deus  omnibus  motum  dedit.  Quis  enim  materiam  sua  vi  , 
sua  sponte  motam  intelliget  ? Omnis  vitae  principium  , Deus , circulus 
est  omnes  circulos  complexus  , sphaera  omnes  sphaeras  continens , orbis 
aeternus  in  immensa  mobilitate  immotus , mundique  universi  motuum 
origo.  Attractio  et  repulsio  secundum  lineam  rectam  aut  perpendicu- 
larem agunt;  motum  circularem  dant  vis  rotationis  et  sphaera  immensa 
quae  primi  motoris  orbem  infinitam  aliquatenus  repraesentat.  Motus 
naturae  quam  maxime  accomodatus , aut  perfectissimus  in  corporibus 
caelestibus  spontaneus  est  et  necessarius  : idcirco  nunquam  cessat.  Cir- 
cularis et  in  se  indesinenter  regressus , perpetuus  fit , nec  dissipatur. 
Terrae  in  spatiis  coelestibus  suspensae  motus  interni  et  externi  universae 
astrorum  gravitationi  necessario  obnoxii  sunt.  Omnes  itaque , globi  nostri  , 
ut  animantium,  plantarum,  corporum  inertium,  mineraliumque  , naturae 
peculiares , mera  sunt  virium  systemata  coordinatarum  juxta  equilibrium 
generalius  systematis  nostri  planetarii,  quod,  ipsum  quoque,  ponderatione 
propria  , in  rerum  universitate  locum  occupat.  Nostrorum  itaque  orga- 
norum textura  , cum  illa  impulsione  necessario  congruit  quae  a motore 
supremo  profecta  est.  Sic  intelligendum  omnia,  vel  inter  coelestes  sphaeras, 
vel  inter  producta  terrestria,  quae  per  eas  existunt,  symmetrice  consentire. 
Cum  unie  partium  aequilibrio  stet  rerum  universitas  , alias  oportet 
aliis  pensari  , calidum  frigore  , siccum  humido  , etc.  Hoc  aequilibrio 
mundi  nostri  natura  constituitur  ; per  ejusdem  qualitates  motus  perci- 


( ) 

pitur.  Motus  non  aliunde  obtineri  potest  : e sphaerae  nostrae  statu  oritur. 
Plus  ergo  motus  et  \itae  (piam  fert  ejus  natura  accipere  nobis  non  con- 
cessum. Materia  iners  , immota  ideo  videtur  cpiod  ejus  motum  major 
motus  absorbeat.  "Vis  vitalis  non  ejusdem  profecto  naturae  ac  ille  motus 
aut  illud  astrorum  principium  mobile  quod  in  perpetua  conversione  unice 
positum  censere  licet  : sed  partes  omnes  nostras  ad  centrum  commune 
ille  refert.  Signum  ergo  et  sigillum  est  mentis  supremae  cujus  impressu 
astra  in  orbitis  circularibus  moventur. 

Cor  , in  animantibus  perfectissimis  , functiones  explet  iis  analogas  quas 
sol  in  systemate  suo  exercet  , dum  ad  se  alternis  vicibus  totum  sangui- 
nem attrahit , caloremque  et  vitam  per  singula  organa , usque  ad  peri- 
pheriam , dispertitur.  Eodem  modo  , arbor  nervosa  radios  suos  ad  omnes 
corporis  partes  immittit , quarum  vicissim  impressionibus  afficitur.  Itaque 
vis  vitalis  in  hisce  rotibus  consistit  qui  , per  circulationem  e centro  ad 
peripheriam  et  e peripheria  ad  centrum  fiunt.  Sic  in  planta  potentia  or- 
ganica ad  radies  derivatur , et  e radicibus  ad  ramos  et  frondes  redit. 

Ex  hac  corporum  viventium  unitate,  individua  fiunt,  per  se  adaequata, 
qua  dote  a mineralibus  omnino  discrepant , individualitate  destitutis.  Ilanc 
unitatem  efficit  motus  ad  centrum  agens  , atque  adeo  circularis  qui 
diversas  partes  colligit , ut  sibi  invicem  adhaereant  et  in  fasciculum  orga- 
nicum constringantur.  Ex  solo  motu  circulari  , quia  congregandi  vim 
habet,  nutritio,  intus-susceptio  et  organicae  formae  oriri  possunt  : ille  di- 
versarum substantiarum  maximam  partem  coagmentat  aut  in  unum  corpus 
redigit  ut  eas  permisceat  et  in  individum  formis  vulgo  teretibus  trans- 
mutet. Omnis  ergo  motus  rectilineus , ad  disjungendum  valet  : massas, 
per  appositionem  exteriorem  aut  juxta- positionem  tantum  efficit ; nec 
alias  quam  planas  aut  rectas  et  angulares  figuras  informat.  Unde  alterum 
inter  viventia  et  mineralia  discrimen  : illa  enim  actio  centralis  unde  omnia 
nascuntur , formarum  rotundarum  causa  est  quas  corpora  organis  praedita, 
a granorum,  ovorum  et  seminum  primordiali  statu,  ad  integram  ramorum, 
membrorum  et  caeterarum  partium  evolutionem , generatim  induunt.  Mine- 
ralia , e contrario , partium  externarum  juxta-positione  formata  , ob  hanc 
causam  , et  quia  attractionis  chemicae  solis  viribus  obnoxia  sunt , figuras 
angulares  e lineis  rectis  ortas  exibent. 

Itaque  elementorum  harmonia  et  aequilibrium,  unde  nasceretur  motus 
vitalis  aut  unitas  , alia  ratione  constitui  non  potuerunt  quam  vi  centri- 

peta  , circulari  , qua  haec  elementa  in  unum  corpus  coagmentarentur.  Et 
reipsa  quidem  ; animum  advertamus  ad  ea  quae  in  ovo  non  fecundato 
accidunt  : frustra  incubationi  subjicitur.  Pulli  viventis  loco  , nihil  praeter 
liquores  corruptos  exhibet  quorum  disjunctae  et  putrefactae  partes  in  aerem 
fetidum  dilabi  nituntur.  Quid  igitur  , ut  fieret  pullus  , ovo  defuit  ? fe- 
cundatio  , principium  illud  ad  centrum  agens  , vis  illa  impulsiva  quae 
partes  dispersas  ad  punctum  vivens,  ad  cicatriculam,  ad  primum  m ovens 
ita  reducit , ut  eas  in  animal  organis  praeditum  sensibile  et  per  se  mobile 
constituat.  Ovo  enim  per  incubationem  non  defuit  calor.  Calore  ergo , 
quanquam  vitae  nullus  sit  stimulus  eflicacior,  potentia  vitalis  non  con- 
tinetur. 

Adjiciam  calorem  non  modo  vitae  potentissimum  stimulum , sed  corporum 
animatorum  necessariam  et  principem  facultatem  esse,  xov , qua  omnibus 
haec  organica  fabricatio  regitur.  Ut  omni  naturae  igneus  est  vigor,  ita  sublato 
calore  , nulla  vita  est , nulla  generatio. 

Jgneus  est  ollis  vigor  et  caelestis  origo 

Seminibus. 


Quanta  sit  caloris  in  globum  nostrum  affectio  , neminem  fugit.  Ubi 
animantium  propago  uberior  quam  sub  torrida  zona  ? Ubi  rarior  vita 
quam  in  desertis  et  glacialibus  polorum  plagis  ? Nec  intellectu  difficile 
est  , caloris  absentia  non  modo  vitam  intermitti  , sed  omnia  necessario 
viventia  perire,  quandoquidem,  remoto  calore,  ipsamet  inorganica  cor- 
pora fluiditatem  suam  amittunt,  dilatari  desinunt,  nec  amplius  ad  copu- 
lationes ineundas  apta  sunt , ita  ut  extinctus  calor  interrupti  motus  causa 
fieri  valeat. 

Ex  polorum  glacialibus  plagis  conjici  potest , quantum , caloris  maxima 
parte  destitutus , et  motus  et  vitee  deperderet  globus  terrestris.  Maria 
primum  et  omnia  in  universum  liquida  solidarentur  ; homines,  animalia, 
vegetabilia  , in  massas  vita  carentes  et  immotas  mutarentur  ; frigore  cres- 
cente , ipse  aer  concretus  evaderet ; substantiae  durissimae  summam  fra- 
gilitatem susciperent , corpora  vel  maxime  ductilia  tam  friabilia  fierent 
ut  minimo  collisu  in  pulverem  abirent;  lapides,  ipsa  saxa  dehiscerent,  dis— 
silirentque.  Frigore  asperiori  adhuc  facto,  quale  fingi  potest,  omnis,  ut  verisi- 
mile est,  tolleretur  corporum  cohaerentia,  globusque  noster  in  terrae,  glaciei, 
et  concreti  aeris  molem  pulverulentam,  nulla  vi  agitatam,  ac  per  silentes 
aetheris  plagas  circumactam,  verteretur.  Sole,  cum  calore  et  lumine,  sublato 

vastam  noctis  mortisque  silentium  planetis  incubaret  : nulla  aqua  fluida 
esset  , nullum  corpus  ex  praesentibus  elementis  constiret.  Solem  ergo  non 
luminis  tantum  sed  et  vitae  sidus  appellare  fas  est. 

At  vero  , si  calor  existentiae  principium  haberi  debeat  : humor  ad 
propaganda  et  perficienda  vitae  germina  non  minus  confert.  Nam  corpora 
organis  instructa  individua  sunt  fluidis  et  solidis  conflata  : interni  iis  et 
spontanei  fluidorum  inotus  insunt,  quorum  ope  nutrimento  e corporibus 
circumpositis  extracto  sustentantur.  Quin  et  innumera  animantia  , innu- 
merae plantae  in  ipsa  aqua  unice  vivunt ; unde  satis  patet  necessariam  esse 
humiditatem,  alteramque  vitae  conditionem  in  eo  residere  ut  corpus  ani- 
matum fluidorum  requisita  proportione  non  secus  ac  justa  temperatura 
gaudeat , quod  se  in  mineralibus  aliter  habet. 

Praeter  nutrimenti  calorem  et  humiditatem  animantia  pleraque  aerem 
seu  purum , seu  aqua  permixtum  haurire  necesse  est.  Absente  enim  oxygenio 
quo  animantium  et  plantarum  excitatur  organismus , nec  grana  , nec  ova  , 
nec  germina  explicantur.  Per  longum  esset  enarrare  quomodo  natura  in 
substantiis  animatis  , quas , veluti  combustionis  focos  , instituit  , calorici- 
tatem  conservat.  Satis  est,  si  vitam  esse  dixerimus  calorem  infusum,  cali- 
dum innatum  , Gepuov , per  lentam  hanc  combustionem  evolutum  , quae 
pulmonaria,  branchialis , trachealisve  respiratio  vocatur.  Quamobrem  vita, 
motus  ille  circumvolutionis , extincto  calore  , nulla  est , ipseque  innatus 
et  infusus  hic  calor,  vitae  alimentum,  sieuti  flamma,  aere  indiget.  Hinc, 
inter  viventia  et  inanimata  corpora,  novum  discrimen;  quod  indicare  suf- 
fecerit : quid  enim  in  corporibus  inanimatis  reperias , quod  ad  respira- 
tionem similitudine  vel  minimum  accedat  ? 

Ex  eo  quod  cum  materia  inerti  tam  multa  communia  habeant  corpora 
viventia,  motum,  calorem,  humiditatem,  etc. , concludi  merito  potest  ea 
corpora  cum  omni  natura  consentire,  rerum  universarum  constitutioni 
respondere,  nec  nisi  omnium  fere  hujus  globi  elementorum  concursione 
sustentari.  Eadem  nempe  motus  harmonia,  secundum  tempestates,  in  somno, 
in  vigilia  , efflorescendae  aut  maturitatis  tempore , etc. , cum  globo  rapimur. 
Ergo  quasi  parasitorum  vitam  in  terra  degentes.  Animantibus  profecto 
proeiverunt  plantae,  quae  initio  rerum  mineralia  praeparaverunt  viventium 
nutrimento  et  incremento  necessaria.  Vegetabilia  , terram  et  aquam  prae- 
supponunt,  sine  quibus  nulla  planta  alitur  et  augescit.  Natura  ergo  corporum 
inertium  primam  elaborationem  in  vegetatione  posuit  , cujus  objectis 

copulationibus,  regnum  animale,  perpetuo  assimilationis  labore,  ad  sum- 
mum organisationis  gradum  pervenit. 

Planta,  cum  alimentis  simplicibus  aut  leviter  elaboratis , v.  g. , humo  , 
fimo  putri , nutriatur,  paucissima  principia  , carbonium  scilicet  , hydroge- 
nium , oxygenium , adjecto  , sed  rarissime  , azoto  , admittit,  llinc  vita 
gaudet  et  organis  parum  evolutis  , nec  elementum  efficere  potest  nervo- 
sum aut  sensus  compos.  Animal  vero  cum  alimentis  utatur  jam  vegetatione 
praeparatis  compositionem  organicam  perfectiorem  acquirit,  substantiarum 
majorem  numerum  comparat , activitatemque , vim  vitalem  , motum  et 
sensum  altius  imprimit.  Sic  nervosa  pulpa , sensibilitatis  organum , efficitur. 
Quare  carnivoris  , cum  alimenta  capiant  magis  composita  , vitae  animalis 
facultates  altiori  gradu  quam  herbivoris  insunt  ; ac  tandem  homini , ut 
pote  qui  coeteris  animantibus  sensu  , intellectu  organorum  perfectione 
longe  praestet , natura  , omnes  indiscriminatim  terrae  faetus , quos  inter  ali- 
menta seligeret,  benigne  concessit.  Ita  in  regno  vegetabili  fructibus,  semi- 
nibus, faeculis,  succis  saccharinis  , amygdalis;  in  regno  animali,  lacte, 
ovis,  medulla,  herbivororum  carne  vesci  potuit,  quae  omnia  substantiarum 
organis  instructarum  , partes  quam  maxime  alibiles  sunt  et  quam  jucun- 
dissime sapientes.  Hominum  corpus  ex  subtilioribus  elementis  quam  caete- 
rorum  animantium  efformandum  fuit  ; at  ne  hoc  quidem  satis  esse 
videbatur.  Quadrupes  gramen  carpit , aut  praedam  crudam  et  inconditam 
vorat  , stomacho  vel  perdura  alimenta  dissolventi  ; at  vulgo  humanae 
speciei  debilior  quam  quadrupedibus  vis  concoquendi  cibos  , quo 
factum  ut  eos  condire  et  concoquere  didicerit , sicque  naturae  suae  fero- 
ciam emolliverit. 

Ex  facilitate  , ciborum  vel  agricultura , vel  pecorum  educatione  , sub 
legum  civilium  praesidio  comparandorum  , secuta  est  hominum  ingens 
multitudo  et  inhaerens  habilitas  ad  propagandum  genus.  Animalia  in  statu 
domestico  , abundanter  nutrita , omni  fere  tempestate  generationi  apta 
sunt  , dum  in  statu  silvestri  , fame  sequentissime  laborantia  vix  semel 
aut  iterum  singulis  annis  ardore  venereo  agitantur.  Silvicola  americanus , 
inter  deserta  nemora  , ad  vitam  asperam  et  laboris  deditam  redactus , 
cum  rara  praeda  vescatur  , venere  parum  ardet , nec  sobolem  multum 
propagat,  lloboris  exercendi  necessitas  castitatem  parit.  Caeterum  proge- 
niem omni  tempore  procreandi  facultas,  apud  homines  civili  cultu  informa- 
tos tota  ferine  ex  certo  et  sufficiente  cibo  consequitur. 

Si  autem  ex  illtt  giadatione  substantiarum  in  quibus  magis  complexa 
est  assimilatio  , major  oiiatui  \italitas  ; si  organa  inde  perfectiora  fiant, 
eorum  ideo  excidium  et  dissolutio  facilius  ac  promptius  accident.  Mine- 
ralia uno  aut  duobus  ad  summum  principiis  constantia , propter  elementa 
stricto  nexu  colligata,  vix  ac  ne  vix  quidem  immutari  possunt.  Vegeta- 
bilia, ut  pote  quae  a tribus  elementis  constant,  jam  facilius  dissolvuntur; 
at  in  animantibus,  qua;  quatuor  minimum  elementa  continent,  disjunctio 
et  promptiori  et  ineluctabiliori  fato  accidit.  Statim  atque  spiritum  efflavit 
animal,  putrescunt  carnes,  principiaque  ejus  organica  copulatione , vi  vitali 
coacta  , apud  carnivora  praesertim  dilabuntur.  Viventium  etiam  jam  pu- 
tridae fiunt  dejectiones ; quamobrem  , si  febri  adynamicse,  quae  ad  cor- 
poris putredinem  evadat , homo  correptus  fuerit , vegetorum  semina  unice 
appetens,  regni  animalis  cibos  fastidit  et  respuit. 

Ex  bis  credibile  est  naturam,  cum  creaverit  animantia,  ad  copulationes 
organicas  quam  maxime  compositas  pervenisse  , quandoquidem  iis  ipsis 
carnivorum  speciebus,  ac  potissimum  in  homine  ad  morbos  pestilentes  et 
malignos  tam  proclivi,  vita  putredini  et  dissolutioni  vix  luctari  potest  : 
nec  fieri  quidem  potuisse  videtur , positis  quae  extant  naturae  nostrae  legi- 
bus , ut  ad  altiorem  perfectionis  aut  compositionis  gradum  eveherentur 
animantium  genera.  Arbor  vitae , homine  creato  , floruit , et  ad  sumum 
altitudinis  suae  fastigium , his  saltem  in  terris  , ascendit ; quid  enim , alio 
in  mundo,  natura  efficere  queat,  plane  ignoramus. 

Apud  vegeta  semina , elaboratio  vitalis  maxime  ad  flores  , fructus  et 
generationem  spectat.  Fructus  floresque,  ut  quod  perfectissimum  habent, 
ostentant.  IIoc  eorum  caput,  hic  vultus  est,  ac  proinde  unum  loquentur, 
unum  agunt , scilicet  venere  ardent. 

E contrario  , apud  animantia , cerebrum  , systema  nervosum  et  primarii 
sensus,  una  cum  ore,  in  capite  coeunt,  et  observantur,  dum  sexualia  ple- 
rumque organa  ad  partem  corporis  oppositam , remota , ipsos  etiam  oculos 
fugiunt.  Natura  igitur  hominem,  ideo  praesertim  efficit,  ut  sentiret,  co- 
gnosceret, aleretur,  vitamque  strenuam  per  systema  nervosum  cibo  magis 
complexo  elaboratum  ageret.  Vegetabilia  autem  creavit,  ut  flores  ede- 
rent et  fructus.  Quo  sensibilius  , quo  intelligentius  fiet  animal , eo  perfec- 
tius evadet.  Quo  vegeto  semini  major  inerit  generandi  facultates  , quo 
uberiores  fructus  , quo  jucundius  sapientes  feret , eo  magis  omnibus  suis 
numeris  explebitur.  Ideo  cultura  quae  hominem  et  animalia  domestica  per- 

ficit , aut  facultatibus  nervosis  adauget , quemadmodum  in  horiis  nostris 
arborum  silvestrium  succos  asperos  et  acerbos  emollit  et  domat  , nullo 
modo  , ut  Russeo  visum  est  et  aliis  philosophis  , natur 00  refragatur.  Ejus 
contra  conatus  adjuvat,  impulsum  sequitur,  jussa  perficit , et  sublimioris 
praesertim  hominum  fati  leges  adimplet.  Nonne  vel  inviti  praeclaras  suspi- 
ciamus  ingenii  dotes  ? nonne  illud  omne  miramur  quod  naturam  nobis 
praestantiorem  et  perfectiorem  , vel  in  homine  vel  in  aliis  quibuscumque 
viventibus  exhibet?  Intellectus  facultatum  progressio  in  animantibus  per- 
petuo crescens  , eorumdem  organicae  structurae  complexio , divinae  men- 
tis , qua  omnia  reguntur  sapientiam  potissime  et  potentiam  creatricem 
demonstrant.  Illa  supremi  numinis  intelligentia , numerum  majorem  ele- 
mentorum copulando,  eaque  gradatim  usque  ad  nervosam  structuram  ela- 
borando, perfectionis  organicae  summum  attigit.  Quis  enim  in  vermium  et 
insectorum  vel  minutissimis  speciebus  systema  nervosum  se  vicissim  expli- 
cans non  videt  ? hoc  etiamnum  in  ganglia  divisum  , aut  in  massulas  vix 
inter  se  adhaerentes  in  molluscis  reperitur  ; postea  in  piscibus  formam 
magis  regularem  in  osseo  vertebrarum  et  cranii  trajectu  accipit  ; magis 
magisque  accrescit , in  cerebri  amplitudinem  adolescit , prout  per  reptilia 
et  aves  ad  mammiferorum  classem  ascendit  : summam  tandem  attigit 
evolutionem  cum  ad  organicae  scalae  fastigium  pervenit , ad  creaturarum 
primam,  ad  hominem,  magni  vitae  arboris  florem  terminalem. 

Duplici  praesertim  signo  ab  aliis  omnibus  quae  creata  sunt , differt  hu- 
manum genus.  Deum  cognoscit  et  mortem.  Dei  cognitione  quidquid  in 
spatio,  in  potentia,  in  tempore,  in  intelligentia  sublime,  infinitum  et 
immensum  est  , comprehendit ; mortis  praesensione , omnium  terminum 
prospicit.  Itaque  intelligendi  vi  opposita  rerum  extrema  , quod  nulli  alio 
datum  est,  consequitur.  Infinitum  igitur,  si  ita  loqui  fas  est,  inter  homi- 
nis , et  quadrupedis  vel  sagacissimi  cogitationem  spatium  intercedit. 
Homo  enim  ideas  suas  in  classes  generales  distribuit , a sensibus  physicis 
abstrahit , voce  notat  , scriptura  imprimit.  Cerebris  ope  , mundum  ratio- 
nalem inhabitat , a physico  brutorum  mundo  omnino  diversum.  In  hac 
regione  nobili  et  splendida , ingeniorum  coelesti  domicilio  , moralia  rerum 
contemplatur,  virtutem  aut  vitium,  pulchrum  aut  turpe,  harmoniam  aut 
discordiam,  justum  aut  injustum  , veritatem  aut  errorem,  etc. , quse  omnia 
bruti  animantis  captum  superant.  Tunc  vitee  cursum  metiri , et  sua  sibi 
fala  creare  homini  concessum  : e coelo,  ut  ita  dicam,  delapsus,  terree- 

que  peregrinus  incola,  per  varios  casus  et  innumera  pericula,  spectante 
Ueo , spectantibus  posteris , spatium  decurrit.  Bruta  autem  animantia , 
quorum  vita  precaria  morti  addicta  est,  nihil  possunt,  nihil  exsequuntur, 
nisi  quod  natura  intus  j usserit  : florumque  haud  absimilia,  nulla  prae- 
teriti memoria , nullo  futuri  sensu  tota  pereunt. 


— raao^o 


PARS  SECUNDA. 


DE  VI  NATURiE  CONSERVATRICIS. 


Vidimus  supra  tres  esse  existendi  modos,  qui  triplex  naturae  regum 
constituit,  mineralia,  vegetabilia  et  animantia.  At  certo  definiri  non  potest 
ubi  desinat  mineralium  series  , unde  exordium  sumant  mineralia , quis  sit 
animantium  postremus  annulus  ; triplicis  regni  junctura  tam  arcta  est  , ut 
nihil  inter  eorum  extrema  medium  intersit.  Zoophytorum  genus  et  ad  plantam 
aeque  te  animal  pertinens ; sunt  et  mineralia , quae  cum  aliquando  pu- 
bescere videantur,  ad  plantam  similitudine  quadam  accedunt.  Sic  nihil  in 
naturae  progressionibus  obruptum  est;  mineralia  ad  plantae  vegetationem, 
plantae  ad  animalis  vitam,  animalia  ad  hominis  rationem  et  intelligentiam 
perpetuo  contendunt.  Vis  vitalis  sensim  elaboratur  , et  e gremio  mate- 
riae gradatim  emergit,  totoque  splendore  suo,  in  summo  entium  organis 
praeditorum  cacumine  effulgens,  per  minerale  regnum  dispersa  evanescit. 

Haec  gradatio  , haec  principii  organa  creantis  continua  progressio  in  mi- 
neralium transformatione  manifesti,  vigentis  et  crescentis  in  planta , sensi- 
bilis et  agentis  in  animali,  .vim  indicat  globum  nostrum  perpetuo  afficientem. 
Orbis  vero  universus  duo  tantum  continet , opus  et  opificem  , materiam 
et  Deum.  Si  ergo  omnis  vita,  omnis  motus,  a vitae  et  motus  principio  deri- 
vetur, Deus  ipse  in  omnibus  creatis  agit,  Deus  ubique  praesens  adest  : 

Superos  quid  quaerimus  ultra  ? 

Jupiter  est  quodeumque  vides,  Jovis  omnia  plena: 

animus  ille  est  communis  quo  omnia  conservantur  , quo  omnia  fiunt  ; 
hoc  uno  vivimus  gignimur  et  movemur.  Sublato  Deo , materia  , immensi 
cadaveris  instar,  mortua  in  aeternum  jaceret.  Viventium  itaque  continuae 
procreationes  nihil  sunt  praeter  scintillam  vitalem  e corporibus  in  corpora 
generando  transmissam  ; una  principio,  in  orbe  universo,  generatio  fuit, 

materine  scilicet  viventis  et  ab  ipso  Deo  organis  instructae  creatio.  Quod 
generationis  nomine  designamus,  hujus  aeterni  fontis  effluvium  est,  orga- 
n ic aeque  viventium  compositionis  sequela,  est  vis  vitalis  perpetuitas.  Nulla 
hodie  vera  est  generatio.  Quod  ab  origine  rerum  praescriptum  fuit,  ab- 
solvitur. Ejusdem  materiae  modi  continui  sunt  et  semper  similes.  Indivi- 
duus generat,  quia  generatus  est.  In  vita  versatur  generationis  causa.  Iloc 
amore  universo,  hac  existendi  cupidine,  animantur  viventia  : nec  potentia 
illa  vitali  individuo  propria  est  , sed  speciei  materiaeque  : ac  posita  est 
in  naturae  manu , individuis  ideo  tantum  aliquantisper  traditur  ut  cum  aliis 
eam  communicent. 

Manifestum  est  animal  quodcumque,  plantam  quamlibet  vitam  hausisse 
e vitali  fonte  parentum,  qui  ipsi  quoque  ab  avis  procreati  sunt,  et  sic 
porro  usque  ad  materiam  a Deo  creatam  et  informatam ; ita  ut  genera- 
tio non  singulare  phenomenon  habenda  sit  sed  viventium  lex  universa, 
motusque  ab  origine  rerum  Dei  jussu  materiae  incussi  effectus.  Gener- 
atio aliter  non  intelligitur. 

Primitiva  vitae  impulsio  in  omni  corpore  organis  instructo  manifesta 
evadit,  duplici  gravitatione,  quam  appetitum,  id  est,  finis  optati  petitio- 
nem appellamus,  nutritionis  nempe  et  generandi  appetitum,  llac  duplici 
gravitatione  natura  individuos  et  species  conservat. 

Neminem  fugit  vitae  functiones  a physiologi  in  duas  magnas  classes  di- 
vidi , quatenus  ad  individui  aut  ad  speciei  conservationem  spectant.  De 
vitae  functionibus  et  phenomenis  sigillatim  dicere  nec  volo  nec  possum. 
Id  satis  super  que  fecere  physiologi.  Unum  hoc  loco  mihi  proposui,  ut 
ostenderem  qua  ratione  natura  conservatrix  individuorum  et  specierum 
saluti  consuluerit. 

Omnia  corpora  • vi  propria  gaudent  : omnia  actiones  exsequuntur  qui- 
bus et  in  statu  suo  permanent  et  ad  varia  universi  phoenomena  conferunt. 
Illae  vero  aliae  in  corporibus  inorganicis,  aliae  in  viventibus  observantur. 
Quoad  minerale  , conservationem  suam  in  se  habet  , id  est , per  se  , 
nullo  ad  materiae  summam  habito  respectu  , persistit.  Singulae  ejus  mole- 
culae  , natura  immutabiles , nec  toti  obnoxiae  , sibi  sufficiunt , existandi 
rationem  in  se  continent,  nec  ullam  formae  immutationem  aut  metamor- 
phosin  nisi  per  externas  causas  subeunt.  Minerale  speciei  propagandae  vi 
destitutum,  dissolvitur  et  perit,  hanc  ipsam  ob  causam  quod  aliud  mine- 
rale ex  ipso  factum  sit.  Deinde  in  conservatione  sua,  nihil  exhibet  praeter 

ipsasmet  actiones  quarum  virtute  existit , hoc  est,  copulationis  et  aggre- 
gationis affinitatum  perseverantiam  , quae  constitutivas  ejus  particulas  con- 
junxerunt et  juxta-posuerunt;  atque,  cum  ea  ut  plurimum  persevarantia 
in  corpora  circumjacentia  natura  posita  sit , sequitur  nihil  in  ejus  con- 
servationis modo  constantis  et  certi  inesse  : terrae  , ferri , sulfuris , etc. , 
molecula  , vi  propria  existit , ac  procul  dubio  , in  eodem  statu , per 
sempiterna  saecula  , nisi  causa  exteriori  cum  aliis  moleculis  colligaretur , 
constantissime  permaneret.  Minerale,  ut  perstare  possit,  alterius  corporis 
contactu  minimi  indiget  , et  eo  quidem  certius  servatur , quo  a caeteris 
longius  distat.  Postremum,  non  certo  durat  et  definito  tempore,  quando- 
quidem ejus  conservatio  in  corporum  contiguorum  natura  sita  est.  Cor- 
poris inertis  in  statu  suo  constantis,  vires  mensurari,  praevideri  , imitatione 
repraesentari  valent,  natura  sua  simplici  et  elementari  invariabiles  sunt;  et 
quidem  quo  magis  complexa  fiunt  corpora,  eo  plures  eorum  relationes 
evadunt,  eo  diversius  intervariantur  et  immutantur  eorem  actiones. 

Ilis  piositis , chemicae  et  mechanicae  leges,  scilicet,  leges  motus,  attrac- 
tionis, affinitatum,  dilationis,  calorici,  proprietatumque  illarum  omni  mate- 
riae inhaerentium,  quales  extentio,  inertia,  figura,  impenetrabilitas , leges 
in  quam  illae  universae  et  invariabiles,  diversa,  quoad  conservationem, 
corporum  inertium  phaenomena  satis  explicant,  quia  reciprocas  eorum  actio- 
nes unquam  immutat  vis  illa  fugax  et  inconstans  qua,  in  servandis  viven- 
tibus utitur  natura. 

Corpus  enim  organis  praeditum  non  individui  solummodo  sed  et  speciei 
saluti  consulit ; similisque  sui  generandi  facultate  fruitur. 

Vegetabilia  et  animantia,  propria  sibi  ratione,  hinc  perpetuo  e corpo- 
ribus externis  ad  se  quamdam  materiae  partem  attrahunt  , redactamque 
in  fluidum  suae  dein  substantiae  assimilant  : inde,  et  eodem  tempore,  e suis 
organis  aequam  materiae  quantitatem  aliciunt  qua  ante  constituebantur , 
quamque  extra  propulsant,  ita  ut  inter  duos  oppositos  motus,  unum  com- 
positionis , alterum  dissolutionis  , indesinenter  versentur.  Vegetabilia  , e 
solo  et  aere,  per  radices  et  ramos,  diversas  continuo  substantias  eliciunt, 
ex  quibus  succum  elaborant  nutritioni  suae  accomodatum  : atque  interea 
dum  hunc  succum  hauriunt,  materiae  qua  constabant,  aequalem  copiam, 
sub  excretionis  forma , expellunt.  Item  de  animantibus  quae  aerem  et 
alimenta  foris  accepta , in  fluidum , nutritioni  suae  aptum , sanguinem  vi- 
delicet convertunt,  ac  ipso  tempore  quo  illo  innutriuntur,  materiae  partem 

acquisitae  aequalem , per  excretiones , ejiciunt.  Uno  verbo,  corpora  viventia , 
quibus  solis  inest  generandi  facultas,  sola  etiam  ut  individua,  in  nutritione 
se  sustentant.  IIoc  quippe  innutritionis  nomine  designatur  , conservationis 
modus  quem  modo  descripsi  , et  innumera  animatorum  et  inanimatorum 
inde  nascuntur  discrimina.  Animatorum  conservatio , materiae  ex  una 
parte  ingredientis  ex  altera  expulsae  motum  reciprocum  continuo  exhibet; 
corporibus  externis  indiget  , e quibus  materiam  novam  extrahat  quam 
sibi  sine  intermissu  assimilare  debet.  Nullum,  exempli  gratia,  corpus  ani- 
matum , sine  aeris  contactu  vivit.  Nulli  non  suus  est  constans  et  immuta- 
bilis conservationis  modus , quia  modus  ille  in  activitate  singulis  propria , 
non  in  externorum  vi  et  actione  ponitur.  Externa  profecto  corjaora  vi- 
ventibus materiam  novam  qua  innutriuntur,  suppeditant,  et  veterem  quam 
propulsant,  excipiunt;  sed  ipsorum  viventium  activitas  propria,  materiae 
acceptae  et  ejectae  rationem  statuit ; ipsum  , v.  c.  vegetabile  succorum  copiam 
quos  e solo  extrahit , quemadmodum  animal  alimentorum  quibus  utitur  , 
quantitatem , determinat. 

Ex  his  sequitur  in  corporibus  viventibus  alia  longe  ratione  ac  in  mortuis 
et  inertibus,  omnia  internae  activitatis  causae  subjici.  In  viventibus,  indi- 
vidui cujuslibet  moleculae , per  se  non  vigent  totique  obnoxiae,  non  nisi 
totius  habita  ratione  existunt,  nec,  ab  illo  sejunctae,  permanerent.  Cor- 
relative  extant.  Omnia  ibi  omnibus  subjiciuntur,  et  partes  toti  et  totum  par- 
tibus. Corpus  vivens  harmoniae  aequilibrium  est,  et  circulus  in  quo  relatio- 
nibus continuis  omnia  conjunguntur,  consentiunt,  in  centrum  conspirant, 
ac  mutuo  librantur. 

Primum  ergo  naturae  conservatricis  munus  est,  organorum  structuram  in 
viventibus  tueri;  organorum  constitutio  quaelibet  liquidis  et  solidis  constat. 
Solida  ab  origine  et  liquidis  in  faetu  educuntur.  Ilaec  per  totum  vitae 
spatium  actionem  perpetuam  et  reciprocam  exercent,  ut  corpus  vivens, 
quorum  ad  dissolutionem  et  destructionem  partes  continuo  tendunt , con- 
tinuo etiam  reficiat,  et  immutet,  lleipsa,  organorum  fabrica  materiae  par- 
ticularum solitis  relationibus  repugnat;  quod  adeo  certum  est  ut , quando 
vivere  corpus  desiit,  partibus  disjunctis,  statim  dissolvatur,  fermentescat, 
putrescat , et  in  materiae  inertis  massam  recidat.  Contra  mineralium  mo- 
leculae , quanquam  aggregatae , natura  sibi  invicem  alienae  permanent  , 
nec  nisi  impellente  vi  externa , ad  disjunctionem  tendunt.  Ideo  chemica 
mineralium  analysis  , horum  corporum  accuratam  naturam  ita  exhibet , 

ut  per  synthesini  in  pristinum  statum  restitui  queant.  Artis  chemicae  vel 
minime  peritus  martis,  aut  cupri  oxydi  massam  et  facile  dissolvet  in  partes, 
et  iterum  facile  componet  : quis  autem  et  quali  hominum  doctrina  adjutus, 
arborem  aut  animal,  simul  atque  vivere  desierint,  ad  vitam  revocaverit f 

Alia  ex  parte,  mineralia  non  varias  habent  vitae  periodos,  quibus  viven- 
tium organica  structura  omnio  immutatur.  Corpora  viventia,  florent  aetate, 
fere  fluida,  mollia  sunt  et  staturae  brevis.  Vegetum  sernen  primo  mucus, 
deinde  herba,  in  arborem  demum  extollitur  : animal,  et  statu  gelati- 
noso , ad  membranaceum  et  fibrosum  transit,  donec  ejus  partes  durae 
cartilaginosae  fiant,  et  quidem  in  ossa  convertantur.  Ita  alimentorum  con- 
tinua accessione,  organica  textilia  crescunt,  in  longitudinem  producuntur, 
sensim  que  ac  sine  sensu,  invalescunt,  donec  ad  suum  incrementi  fastigium 
pervenerint.  Tunc  ad  roboris  cumulum,  ad  vitae  meridiem  perventum  est, 
corporisque  accretione  inutilis  facta  nutritio  , elaborandis  novorum  indivi- 
duorum seminibus  inservit ; tunc  corpus  animantum  requisitas  acquirit 
dimensiones,  dotibusque  suis  cumulatissime  fruens,  vita  superfluit  quam 
necesse  est  in  sobolis  propagationem  exundare. 

Iiac  arte  natura , dum  tuendo  individuo  consulit , gradatim  eum  ad  cor- 
poris robur  perducit,  conservandae  speciei  necessaria  vitae  illa  redundantia, 
amorem  gignit  , qui  et  in  plantas  et  in  animantia  dominatur.  Idcirco 
animatis  corporibus  generationis  organa , vel  sexus , aut  analogas  facul- 
tates adjecit  natura;  unde  quantum  ab  illis  mineralia  differant  perspicuum  est. 

Tam  mire  diversi  sunt  generationis  modi,  ut  angustis  theseos  terminis 
eorum  enumeratio  contineri  nequeat.  De  generatione  quam  aequivocam 
dixere  veteres , verba  non  faciam  : putredo  aeterna  vitae  et  organorum 
compositionis  inimica , nec  vitam  certe , nec  organorum  compositionem 
unquam  effecit  aut  efficiet.  In  generatione  vitam  natura  posuit  ; in  pu- 
tredine , mortem. 

Itaque  ad  triplicem  statim  devenio  generationem  in  omnibus  viventibus 
universe  acceptam ; scilicet  viviparam  , oviparam  et  gemmiparam.  Abs  re 
futurum  fuisse  mihi  visum  est  omnium  viventium  , secundum  generationis 
suae  modum  , tabellam  ibi  exhibere;  hoc  enim  mihi  unice  propositum 
est , non  ut  sigillarim  de  singulis  dicerem , sed  ut  ostenderem  qua  ra- 
tione in  universum  natura  species  tueatur. 

Si  non  hominem  tantum  et  animantia,  sed  viventium  toto  in  orbe  et 
vegetantium  summam  contemplemur , eam  animadvertemus  familiis  aut 

specierum  inter  se  similium  acervationibus  constare.  Nihil  aliud  sunt 
species , quam  individuorum  , ingenito  stipiti  adhaerentium  , collectio  ; vel 
rami,  plus  minusve  multiplicati,  inter  se  affinitatis  conjunctione  devincti; 
quorumque  discrimina,  quamvis  constantia  nobis  appareant,  in  longa  pro- 
babiliter temporum  serie  et  diversis  climatum  aut  situum  circumstantiis 
vaga  sunt  tamen  et  instabilia.  Interna  nihilominus  conformatio  , cui  unicae 
tantummodo  certe  fidendum,  ut  classes  et  genera  distingui  queant,  eadem 
in  quaque  familia  reperitur.  Sic,  v.  g. , in  diversis  speciebus  felium  , pleu- 
ronectorum  , lacertorum  , plurimarumque  avium  granivorarum  et  insecti- 
vorarum  organa  interna  omnino  in  earum  familiarum  unaquaque  sunt 
similia;  saepequidem  solummodo  statura , colore,  pelle  aut  plumis  , aliis- 
que modificationibus  , pro  cetate  , sexu  , climate  , consuetudine  , variis  , 
species  inter  se  discrepant. 

Itaque  species  originem  ob  eodem  stipite  repetentes,  peculiaresque  earum 
caracteres  solummodo  uti  variationes  nunc  constantes  summo  jure  aesti- 
mare possumus.  Quis  enim  coeterum  ignorat  quantum  climatum  potentia , 
per  longas  temporum  series  agens  una  cum  nutrimentis , calore  aut  fri- 
gore , etc.  , in  ipso  uniuscujusque  creaturae  sinu  sese  imprimere  , atque 
in  immensam  postea  generationum  seriem  propagari  potuerit  ? Sic  igitur 
pateret , infinitio  externarum  causarum  numero  sensim  species  variasse , 
soboluisse  , atque  illa  discrimina,  altius  in  organisatione  impressa,  nunc 
tandiu  servare  , quandiu  longa  adversarum  impulsionum  series  eas  sua 
vice  non  modificarent. 

Itaque,  ut  verisimile  est,  poneremus  naturam  in  orbe  parvum  germi- 
num simplicium  pro  diversis  animalium  et  vegetabilium  generibus  numerum 
sparsisse  ; haec  magnum  individuorum  inter  se  similium  numerum  gene- 
rando sensim  genus  propagare ; sic  modificari ; posteaque , progrediendo 
in  diuturno  temporum  spatio  , pro  locis  , solo , temperie  , climate  , etc. , 
in  species  plus  minusque  vicinas  multiplicari.  Atqui,  quum  analogice  vin- 
culis inter  se  etiam  concatenantur  species,  v.  g.  , inter  reptilia  batracha  et 
pisces,  credibiliter  arbitrabimur  naturam  revera  in  unoquoque  viventium 
regno  parvum  formarum  ingenitarum  tantummodo  numerum  creasse , quae 
primitivos  communesque  formabunt  stipites,  ex  quibus  diversi  hodier- 
narum specierum  rami  oriri  potuerunt. 

Antequam  vero  speciei  propagationi  studeat  individuum,  in  sua  propria 
quodque  vegetans  , animans  quodque  versatur  existentia.  Se  ad  genera- 

lio nis  anatem  aptat;  invalescit,  et  suum  vitae  incrementum  tacite  secum 
volvit.  Et  revera  , in  ipso  redundare  debet  potentia  vitalis  , ut  commu- 
nicari queat.  Infans  autem  vix  sufficienti  vita  dotatur  ; nondum  junio- 
rum vegetabilium  et  animalium  organa  explicantur,  nondum  nutrita,  non 
valida  : itaque  generare  nequeunt.  Sed  omnis  limitatur  corporis  viventis 
incrementum  : atqui  cum  hunc  perfectionis  gradum  corpus  assecutum 
est,  ad  ejus  incrementum  nihil  amplius  conferunt  vires  vitales  ; haeque 
jam  redundant;  atque  igitur,  cum  ad  organisationem  perpetuo  tandant, 
premunt  reproductionem. 

Illa  vitae  epocha  , qua  animalium  evolutio  limitatur,  est  pubertalis  aetas : 
quo  enim  tempore  eorum  partes  perfectam  acquisiverunt  explicationem , 
propriaque  sua  non  solummodo  vita  gaudent  , sed  etiam  vi  redundanfi, 
quae  sese  foras  disseminare  nititur.  Pubescunt  plantae  quum  florescunt. 

Eo  celerius  florescunt  vel  pubescunt  vegetabilia  aut  mineralia  , quo 
magis  abundat  nutrimentum  et  calor.  Magna  cibi  copia  evolutio  accele- 
ratur; et  ex  ea  erumpit  pubertas,  haec  citius  accidit.  Australium  regionum 
incolae  decimo  vel  duodecimo  aetatis  anno  , dum  vix  quindecimo  aut 
decimo  octavo  septentrionalium  tractuum  cultores  pubescunt.  Idem  de 
animalibus  : et  quum  generatim  calidiori  acriorique  temperamento  pollent 
aves , mature  generare  queunt.  Eodem  quoque  modo  regionum  calidarum 
aut  frigidarum  plantae  serius  ocius,  mutata  regione,  florescunt. 

In  insectis  pubertatis  aetas  tantum  ultimae  metamorphoseos  tempore 
contingit.  Larva  enim , campe  , chrysalis  coire  non  valent.  Vix  autem 
postremam  adipiscuntur  formam,  cum  jam  progignunt;  hoc  munere  adim- 
pleto , moriuntur. 

Plus  ergo  minusve  perfecta  evolutio  , est  tempus  quo  corpora  organis 
instructa  procreare  queunt.  Nequeunt  autem , cum  senescendo  aut  decres- 
cendo , majorem  amittunt  vis  vitalis  partem.  Quo  magis  genitabili  sua 
lacultate  abutuntur,  eo  magis  eam  exhauriunt,  eo  citius  senescunt.  Omnis 
igitur  organis  • praediti  corporis  vita  tribus  periodis  constat;  incremento, 
generationis  aetate  et  senectute  vel  decremento.  Utraque  vitae  extremitas 
ad  naturam  inutilis ; prior  tamen  minus  quam  posterior  : a natura  enim 
quotidie  adjumenta  cumulatim  habet , quia  spes  omnis  specierum  proge- 
niei in  ea  nititur  ; dum  omnium  senescentium  taediis  acerhisque  dolori- 
bus , statum  generationi  inutilem  aegre  tolerare  videtur  natura.  Nemo 
praeterea  nescit  animalium  atque  plantarum  pubertatis  aetatem  , activitatis 

7. 


( ) 

accessus  et  cessationis  intermissiones  complecti.  Quemadmodum  quidam 
chronici  morbi,  quorum  paroxismi  determinatis  temporibus  redeunt,  sic 
in  animantibus  generandi  et  florescendi  in  vegetantibus  vivacibus  tempus , 
certis  1 unctionum  periodis  determinatur.  Pleraque  animantia  stimulis  vene- 
ris agitantur  , et  fere  omnia  florescunt  vegetabilia  eo  anni  tempore  , quo 
calor  plus  minusque  pro  singulis  speciebus  flagrat.  Tunc  crassescunt  evol- 
vunturque  organa  sexualia  : praeterito  enim  veneris  tempore,  aut  nondum 
nato,  in  plerisque  animalibus  contrahuntur,  sese  occultant  et  omnino  fere 
oblilerantur  : ita  ut  , praeter  ardoris  tempus , ilia  individua  ferme  neutra 
sint.  INon  tamen  de  speciebus  idem  , quae  abundanter  nutriuntur,  uti  homo, 
simius , canis , taurus  , etc.  : quanquam  iis  veneris  tempus  sit  determina- 
tum , nihilominus  omni  fere  tempore  coire  valent. 

In  animantibus  fecundationis  phaenomena  copulationem  et  connubia 
comitantur.  In  plantis  eodem  prope  modo  fit  fecundatio  ; illae  enim  sta- 
mina seu  mascula  organa,  antheris  fecundanti  polline  gravidis  munita;  et 
ovarium  seu  partem  femineam  habent , unico  vel  pluribus  instructam  pistillis 
quorum  stigma  humore  mudidum  pollen  solvit.  11  ic  considerate  sapiente  r- 
que  rationibus  suis  prospicit  natura  , ut  fieri  possit  fecundatio  : nam 
generatim  numerum  staminum  quam  pistillorum  majorem  creavit. 

Organorum  sexualium  in  diversis  plantarum  et  animantium  classibus 
differentes  structuras  fuse  hic  enumerare  non  possum.  Dicam  solummodo 
existere  , ut  nemo  nescit,  corpora  viventia  quae  generare  possunt,  quam- 
vis visibili  sexu  orbata , uti  algae  , fungi , etc.  , pleraque  zoophita  anima- 
liaque imperfecta , vel  microscopica.  Alia  corpora  sunt  androgyna  , id  est , 
utrumque  sexum , in  singulis  individuis  uti  hermaphoditis  floribus  , testi- 
bus bivalvis  , multivalvis,  vermibus,  etc.,  conjunctum  aggregant;  aut  in 
singulis  individuis  disjunctum,  uti  in  monoicis  plantis,  in  testibus  univalvis, 
vermibus  etiam  , etc.  , colligunt.  Pleraque  unico  praedita  sunt  sexu  , uti 
plantae  dioicae  , animalia  vertebrata  , crustacea , insecta , etc.  Sed  alia  sunt 
individua  quae  generare  nequeunt.  Quaedam  sexu  incompleto  vel  nullo 
donantur,  uti  apes  et  formicae  neutrae,  etc.;  uti  quoque  naturales  aut  ar- 
tificiales spadones.  Aliis  tandem  completus  est  sexus  , sed  iners , ut  in 
omni  juniori  aut  seniori  , vel  in  progenerandis  fetibus  inhabili  , aut  in 
aegrotanti  , etc.  , observantur. 

De  hisce  amplius  discere  non  possumus  ; ex  iis  enim  cancellis  non 
egrediemur  quos  inaugurale  specimen  nobis  circumdedit.  Hoc  unum  adji- 


( ) 

ciamus  quod  , quamvis  toto  in  orbe  alium  non  existeret  divinae  sapientiae 
signum,  quam  quod  in  organis  sexualibus  manifestum  est,  hoc  solum  satis 
jam  probaret  supremam  universo  mundo  intelligentiam  praesidere.  Quis 
illos  consensus  intimos , tam  inter  utrumque  sexum  perfectos,  nollet  agnos- 
cere ? Quis  tam  sapientem  bilium  copulationem  non  miratur  ? Non  so- 
lummodo sexualium  organorum  miranda  est  relativa  dispositio,  sed  etiam 
eorum  in  tota  aeconomia  vis  sublimi  providentia  regitur.  An  haec  indi- 
viduorum commercia , an  ilia  ad  reproduclionem  eorum  proclivitas,  ea 
intimorum  sensuum  consociatio  , iste  mutuarum  actionum  concursus  , in 
fortuna  poni  possent?  An  illa  viventium  perpetuitas,  an  illa  singularum 
immutabilitas  specierum  quae  non  aliis  sese  intermiscent  , caeci  casus  , 
causae  aneipitis  arbitrio  committerentur? 

Hic  mirabiles  naturae  rationes  , quibus  ad  summum  suum  propaga- 
tionis atque  perfectionis  finem  pervenit,  enumerare  nequeo.  Ut  ad  hunc 
optatum  finem  perducatur  natura , omnia  usque  ad  ipsum  individuum 
posthabere  videtur.  Vix  ad  amorem  maturum  animal  natura  agitatur,  cum 
procul  a quiete  removetur ; intimis  ignibus  consumitur ; zelotypiae  per- 
mittitur , qui  immanis  ardor  individuo  exitium  afferre  potest , sed  quem 
animantibus  injecit  natura  , ut  progenies  intactae  servarentur  , debilia 
infirmaque  individua  semoverentur , et  ita  junioribus , vegetis  robustisque 
praestantia  concederetur  , ut  speciei  tota  virtus  conservaretur.  Ilinc  itaque 
tot  animantium  certamina  , ut  studio  suo  indulgeant.  Mortem  ultro  la- 
cessere valeat  qui  vitam  jure  ac  merito  transmittere  cupit.  Mundi  vincula, 
societatis  leges,  humanae  pactiones,  omnia  cedant,  si  loquitur  amor  : sic 
eum  fecit  natura  , ubicumque  imperat , aut  ad  nihilum  recidit.  Animus  , 
ut  inter  omnes  constat,  summopere  amorem  modificat;  sed  natura  om- 
nibus hominum  cogitationibus  solertior  , eorum  quidem  facultates  morales 
ad  generationis  commodum  comparat  : non  satis  habet  corpus  physicum 
possidere;  totum  individuum  appetit,  ut  id  progeniei,  si  dicere  fas  est, 
immoletur. 

An  omnes  illas  enumerabo  acerbas  rationes  , quibus  natura  individua  , 
amoris  sensibus  minus  praedita,  ad  propagandae  speciei  laborem  cogit?  Quid 
de  illis  acuminibus  , de  illis  clypeolis  , hamulis , harpagonibus , hastis , si- 
culis, quibus  armis  mascula  individua  instruxit  ut  retinerent,  pungerent, 
fibularent , constringerent , excitarent  faeminas  animalium  sanguine  frigido- 
rum , quae  generationis  labori  parum  deditae  sunt. 

Magna  adhuc  est  admiratio  naturae  quae  accurate  genuinas  sollicitat  species: 
raro  animalia  et  plantae  in  adulterio  deprehenduntur.  Ex  venerea  enim 
harmonia  sexuumque  lubenti  concursu  sequitur  valida  individuorum  con- 
formatio ; nam  libidines  istae  intimo  corde  improbatae , istae  voluptates  metu 
arreptae  aut  violentia  revulsae,  sterilescunt,  vel  deformes  tantum  gignunt 
faetus,  qui  parentum  odii  et  dicordiae  signum  prae  se  ferunt.  Tales  sunt 
aliquando  diversorum  animantium  adulterae  consociationes , quippe  quae 
nunquam  natura  praecipiuntur.  Et  cum  parentibus  similitudines  illi  etiam 
seminum  concordiae  et  partium  quae  congenitum  typum  conservant  , ala- 
critati debentur.  Sed  seminum  segnities  individua  degenerata  et  fere  omnino 
parentibus  dissimilia  gignit.  Animalium  diversae  species  inter  se  repugnant, 
praeter  quam  quod  sexualia  eorum  organa  proportione  carent.  Quo  plus 
inter  se  discrepant  species  , eo  minus  capiuntur  amore  : itaque  magis 
asinam  ardebit  equus  quam  vaccam.  Non  solummodo  inter  species  maxime 
discrepantes  fecundatio , sed  copulatio  quidem  omnino  fieri  nequit.  Misti 
ergo  generis  animantia  a speciebus  maxime  vicinis  solum  procreari  possunt, 
et  sterilia  quidem  ordinario  sunt.  Haec  inter  vegetabilia  facere  possumus 
fecundantem  alicujus  speciei  pollinem  excutiendo  in  vicinae  speciei  pistillum, 
lloc  enim  modo  nova  genera  produxit  Koelreuter.  Sed  ex  differentium 
specierum  consociationibus  solummodo  oriuntur  verae  soboles,  cum  inter 
eas  amoris  et  functionum  genitabilium  harmonia  constituitur.  Hae  gene- 
ratim  spuriae  progenies  ipsa  sua  sterilitate  extinguuntur  , vel  continuis 
generationibus  stirpem  repetunt  maternam  aut  patriam  pro  hujus  aut 
illius  praeponderanti  impulsione. 

Multo  plures  adhuc  rationes  adhibet  natura  ut  in  posterum  species  semper 
conservetur.  Eo  major  generatim  est  plantarum  et  animantium  fecnnditas, 
quo  magis  vitae  periculo  exponuntur  individua.  Itaque  debiliores  species , 
uti  insecta  , plantae , parvulae  species  quae  nullum  cavere  possunt  pericu- 
lum , admodum  fecundantur , quia  mortis  casus  vitae  casibus  natura  pensat , 
ut  ita  perpetuo  vigeat  species. 

Omnibus  incutiens  blandum  per  pectora  amorem 
Efficit  ut  cupide  generatim  saecla  propagent. 

Animadvertas  adhuc  ut  in  faetibus  illis , quos  sibi  derelinquunt  ani  - 
mantia  quaedam , curas  adhibeat  natura  conservatrix.  Videntur  , v.  g.  , 
quae  sanguine  frigida  sunt  animantia  , ab  omni  naturae  sensu  erga  suos 

rerum  altera  consumitur  , altera  recrudescit  : uti  dum  corporis  humani 
vires  voluptatibus  exhauriuntur , dolor  suam  repetat  vicem  et  vindicatio- 
nem necesse  est.  Eodem  quoque  modo  ingentes  naturae  mutationes  immensa 
sibi  respondentia  secum  trahunt  commoda  : terrae  eruptionibus  Vulcaniis 
uberiores  fiunt ; immensae  INili  exundationes  aridis  iEgypliae  arvis  fecundi- 
tatem restituunt  : sic  etiam  discussis  nubibus  aera  purgant  procellae  : atque 
cum  vires  explicant  constitutionemque  roborant  certae  crises  , ut  pubertas 
in  viro , sic  plurimorum  morborum  succussus  , harmoniam  ponderibus 
magis  paribus  librando  , vitam  exsuscitare  videntur.  Sed  haec  idea  mihi 
jam  naturae  medicatricis  memoriam  refricat  , de  qua  potentia  quaedam 
verba  dicendi  veniam  peto. 


<HK> 

PARS  TERTIA. 

DE  VIRIBUS  NATURA  MEDICATRICIS. 


Ut  partes  ad  libellam  respondentes  sponte  sua  aequilibrium  repetunt 
quia  omnes  paribus  librantur  ponderibus,  sic  etiam,  dum  diversa  orga- 
norum corporis  vivi  systemata  perverso  quodam  disturbantur  nisu , qui 
eorum  consensum  harmonicum  dissolvendo  morbum  eis  affert,  oportet  ut 
sua  inclinatione  propria  ad  normale  redeant  aequilibrium.  Haec  observantur 
in  morborum  crisibus,  in  salutaribus  vitae  curationibus,  quae  conservatori 
instinctui , viribus  naturae  medicatricibus  tribuuntur. 

Illa  potentia,  quae  quotidie  nostri  corporis  partes  nutritione  elaborat, 
quae  continuo  corpus  organis  instruit  , quae  quidem  incomprehenso  con- 
ceptionis actu  nova  molitur  individua  , illa  eadem  vis  aegroto  medetur , 
omnia,  quantum  potest,  a sano  mala  depellit;  suam  omnibus  curam  tradit; 
involuntariam  brachii  extentionem  , oculi  nictationem  ad  collisus  lapsus- 
que amoliendos  imperat ; salutaria  consilia  in  morbis  apetitionesque  plus 
minusve  congruentes  injicit;  in  homine  ac  in  animantibus  efficaces  instinctus 
suscitat  , praeter  minimum  quidem  intelligentiae  et  voluntatis  concursum 
in  puerulis  , in  idiotis  , bardis  stupidissimisque  individuis  , et  etiam  in 
somno. 

Omnis  organisationis  principium  vim  energiamque  salutarem  suam  ad 
vitae  necessaria  convertere , naturamque  esse  utilitatum  et  opportunitatum 
omnium  consultricem  praeter  minimum  intelligentiae  atque  voluntatis  con- 
cursum , praenuntiavi  : quis  enim  voluntatem  intelligentiamve  arboribus 
tribueret  , dum  videt  radices  inter  eximias  terrae  venas  sinuosis  flexibus 
errantes,  murum,  fossam  vel  flumen  vitantes  aut  infra  subrepentes,  rami 
lumen  pro  foliis  quaerentes , florem  noctu  sese  occludentem. 

Eadem  ingenerata  a natura  incitatione  instinctiva  animalia  ad  omnem 
praedispositam  actionem  incitantur,  et  hoc  quidem  dum  organis  illi  actioni 

fotus  aliena  esse  : nullam  in  eos  conferunt  studium,  nullumque  nutrimen- 
tum eis  praebent.  Sed  illa  parvula  animalia  eo  convertit  natura  , unde 
vitae  necessaria  assumere  possint  : nascuntur  enim  inter  glutinosum  matris 
albumem , quod  eis  victum  suppeditat.  Eodem  modo  plantulis  mamma- 
rum vices  supplent  cotyledones,  primos  eis  terrae  succos  elaborant,  fra- 
gilemque  vitam  sustentant. 

Uno  verbo  ; vis  vitae  materiem  organis  praeditam  colligendo  et  conjun- 
gendo , individua  corpora  constituit  , et  perpetuo  eorum  conservationi  et 
propagationi  studet ; nutritione  mortem  praevertere  conatur  individuum  , 
species  vero  generatione  propagationem  suam  nituntur  : ita  ut  reproductio 
cuique  speciei  se  habeat , ut  nutritio  cuique  plantae  aut  animali.  Generatio , 
ut  ita  dicam  , alimentum  est  speciei , ut  nutritio  continua  est  individui 
generatio  : hae  duae  functiones  semper  inter  se  conveniunt  ; nutritione 
abundanti  hominum  animaliumque  numerus  augetur.  Fecunditas  semper 
vi  assimilatrici  seu  nutritioni  corporum  organis  instructorum  respondet. 
Quo  magis  , v.  g.  , polypo  cibus  abundat , arbori  succus  aflluit , eo  magis 
evolvuntur  ; numerosos  explicant  ramos  , qui  a primitivo  stipite  revulsi 
vitam  propriam  vivunt  , novumque  individuum  constituunt.  Hinc  ergo 
reproductionem  , non  generatione  proprie  dicta , sed  abundanti  nutritione 
effectam  videmus.  Propagatio  igitur  et  nutritio  inter  se  admodum  similes 
sunt.  Quotidie  observatur  in  victus  temperantia  fetificam  facultatem  de- 
crescere , « sine  Cerere  et  Baccho  friget  Venus  ».  Nutritio  , est  novarum 
carnium  , novorum  humorum  , novarum  fibrarum  productio  earumque 
praeexistentibus  junctio  : generatio  quoque  est  humorum , fibrarum , car- 
nium novarum  productio  , differentia  tantummodo  in  eo  ponitur  quod 
hic  parvis  componuntur  magna.  Nutritio  est  ad  individuum  assimilatio  , 
et  generatio  ad  speciem. 

Multum  quoque  inter  se  conveniunt  impregnatio  et  digestio.  Omnes 
corporis  partes  ad  fecundationis  actionem  concurrunt ; commotio  univer- 
salis percipitur;  ex  omnibus  sensibus  atque  corporis  partibus  revelli  videtur, 
ut  ad  seminis  excretionem  conspiret  ; idem  de  f semina.  Digestio  etiam 
omnes  corporis  vires  requirit;  in  quibusdam  individuis  parvum  ciet  quidem 
febrilem  motum.  Digestio  , ut  itam  dicam  , est  nutrimenti  conceptio  et 
vitalis  impregnatio  , uti  et  fotus  conceptio  est  aliqua  spermatis  digestio 
vitalis.  Partus  aliquo  modo  vomitui  respondet  : uteri  , ut  ita  dicam  , vo- 
mitus videtur  : satis  in  utroque  casu  similes  sunt  succussus ; deloris  con- 
sentaneum genus  persentitur.  8 

Si  ex  his  analogiis  , quae  forsan  nimis  longe  petitae  sunt , ideae  quaedam 
minus  obscurae  de  generatione  oriri  possint  , naturae  ideo  grates  persol- 
verem : iste  enim  maxime  projectus  ad  audendum  foret  , qui  omnia 
generationis  arcana  pandere  niteretur.  Ilaec  nimis  natura  ab  intellegentia 
sensuque  hominum  disjunxit , ut  mentis  humanae  vis  , glacies  ceu  futilis  , 
ab  eis  non  frangatur.  I11  ea  incassum  per  triginta  saecula  inquisiverunt. 
Hoc  problema,  revera,  plurimi  tantummodo  in  specie  humana  et  aliquibus 
animantibus  considerarunt ; sed  evidenter  plantarum  polyporumque , ovipa- 
rorum ac  viviparorum,  omniumque  viventium  generatio  ad  idem  principium 
essentialiter  pertinet , quia  sibi  semper  consentanea  est  in  suis  operibus 
natura ; pluresque  causx*  ad  eumdem  effectum  producendum  admitti  ne- 
queunt. 

Tandem  , ut  ad  propositum  redeam  , idque  deseram  potius  quam 
absolvam  , notandum  dabo  , individualem  eorum  organis  instructorum 
vitam  semper,  ut  eorum  incrementum,  gradatim  ascendere.  Primum  exi- 
gua apparet  vixque  viva  ; postea  sensim  sensimque  roboratur  ; virium 
redundationem  acquirit ; deinceps  decrescit , tandemque  procumbit.  Circuli 
aut  rotae  species  videtur  , in  qua  tantum  descendit  quantum  ascensu 
superat  : vixque  summum  attigimus,  cum  ad  excensum  contendimus  : 

* 

Nascentes  morimur  y finisque  ab  origine  pendet. 

Forsan  de  speeiebus  idem  : nam  omnes  similibus  inter  se  individuis  com- 
ponuntur. Longo  temporum  decursu  , debet  species  nasci  , puerascere  , 
juvenescere  , virilescere  , senescere  , decrescere  , mori.  Suas  etiam  , sine 
dubio,  generationes  habet  suaque  connubia.  Humana  species  senilem  suam 
aetatem  forsitan  attinget , et  aliquando  extinguetur , veluti  ilice  magnorum 
animalium  species  incognitae  , quorum  hodie  detritus  adhuc  in  quam- 
maxime  silvaticis  regionibus  reperiuntur. 

Sic  oscillationum  series  , instaurationis  ac  ruinae  tempora  , mundi  po- 
tentias regunt,  ut  modo  vitae  exuberationem  detrahant,  modo  languentes 
exsuscitent  generationes ; et  ita  omnes  ad  justam  proportionem  et  normam 
creaturas  retineant.  His  necessariis  sacomatibus  sublatis,  ad  unicum  latus 
proclinata  , aut  acervatim  sese  glomerando  , omnis  natura  , aequilibrio 
rupto  , in  lethalem  quietem  rueret.  Itaque  , ut  suam  fidis  extensionem  et 
relaxationem  habet,  sic  mundus  suam.  Adversi  aeque  liinc  conveniunt  ac 
felices  casus  • fecunditas  defatigata  sterilitatem  appellat  ; si  enim  illarum 

praepositis  orbantur  *.  sic  enim  cornua  tauro  abscinde , falcatos  ungues  feli , 
aculeum  scorpioni , hae  tamen  animalium  species  adhuc  actiones  suas  ex- 
sequi volunt  ac  si  eisdem  armis  instruerentur.  IIocc  instinctus  vel  naturae 
directio  mirissima  etiam  in  animantibus  dum  innata  haudque  percepta  ap- 
petitione ad  cibum  , ad  foeminam  attrahuntur  et  dum  singulares  mirasque  in 
actis  ostendunt  industrias. 

Sic  ergo  omnes  animalium  natura  duce  operationes,  splendide  in 
eorum  instinctibus  , amoribus  , conservationisque  actibus  demonstrant  in 
ea  esse  maximam  doctrinam  et  solertiam,  hasque  interiores  et  reconditas. 
Et  hunc  aspice  incallidum  infantem , vix  materno  sinu  egressum  , solus 
ad  mammas  se  convertit  et  ex  eo  lac  sugit  ea  quidem  arte  quam  a ne- 
mine addidicit ! quo  mirabili  modo  vacuum  in  ore  formare  et  omnes 
deglutitionis  musculos  movere  potuit  ? simili  causa  arcte  larynx  et  glottis 
dam  clauduntur  dum  deglutimus,  et  tussis  excitatur  dum  corpus  quod- 
dam in  illa  organa  penetrat ; sic  quoque  hausto  veneno  ventriculus  hor- 
rescit , nausea  vomitusque  excitantur  : interna  narium  membrana  tabaci 
pulvere  vellicatur  , mucumque  excreat,  etc. 

In  animantibus  et  vegetabilibus  sicuti  in  homine  universarum  acti- 
onum spiritus  vitalis  motor  est.  Yeluti  lampas  intime  in  obscuris  hu- 
jusce  mundi  semitibus  ea  illuminat  atque  ducit.  Nihil,  ut  ita  dicam,  per 
se  ipsa  sunt , quippe  quae , vita  orbata , ut  massa  iners , inanimata  jacent. 
Yis  haec  sola  pro  ipsis  ratiocinatur  , singulaque  ipsorum  membra  agitat. 
Illius  actiones  praesertim  denotat  aequilibrium  istud  mirabile  diversarum 
materiarum  quibus  formatur  homo. 

Naturae  vires  in  nobismet  a primis  conceptionis  temporibus  agunt , 
nempe  imprimis  in  foetus  impregnatione  ac  formatione ; simul  ac  ex 
utero  materno  excluditur , in  appetitu  , alimentorum  deglutitione  , diges- 
tione , sanguificatione  , nutritione  qua  mediante , in  omnibus  corporis 
partibus  nutrimenta  distribuuntur  , ita  ut  ex  ipsis  crescat  et  roboretur. 
Studet  igitur  natura  unioni  , compositioni  , assimilationi  , distributioni 
alimentorum,  productioni  sanguinis , incremento,  generationi,  amori,  etc. 

Sic,  si  naturam  consideremus,  cum  sanitas  perfectissima  nullis  physicis 
vel  moralibus  causis  turbatur  et  vitae  integritatem  constituit , in  tali  statu 
recte  vocari  potest  aggregatum  omnium,  quibus  homo  formatur,  vivit, 
nascitur,  crescit,  decrescit  et  denique  moritur.  Ut  autem  sanitas  con- 
servetur , requiritur  ut  aequilibrium  fere  absolutum  componant  omnes 

organorum  vires  atque  functiones.  Statim  ac  pars  quaedam  vel  debilior 
vel  fortior  , vel  etiam  inordinata  fit , rumpitur  aequilibrium , nostraequc 
oeconomiae  hamonia  dissonis  viribus  turbatur. 

Tunc  quam  sollicite  naturalis  illa  providentia  morbos  curat ! hunc  as- 
pidas miserum  in  stramentis  jacentem;  in  ipsius  visceribus  vis  ignota  intus  agit 
ut  causas  morbificas  vincat , ut  ope  crisium  inutiles  materias  ac  lethalia 
venena  expellat.  Eodem  igitur  modo  ea  ipsa  vomitibus  spontaneis  ejiciuntur 
venena;  morbi  suas  sequuntur  periodos,  suumque  attingunt  orgasmum  ut 
* ita  perficiatur  quod  divus  Hippocrates  coctionem  appellat.  Deinde,  diebus 
criticis,  corpus  emendant  nunc  sanguinis  fluxu  narium  vel  uteri  , hemor- 
roidibus ; nunc  sudoribus  , alvi  fluxibus , urinae  profluviis  , et  sic  ex  tam 
periculoso  statu , aegrotantem  eripiunt.  Quid , nisi  natura , in  hisce  om- 
nibus adeo  miranda  prudentia  vias  seligit , causas  conservatrices  operatur  ? 
Natura  movente,  ope  sensuum,  alimenta  quaerimus,  quidquid  nobis  noci- 
vum esset  vitamus  , quidquid  autem  utile  arripimus.  Natura  movente  , 
seligimus  gustu,  appetimus  fame,  dentibus  rodimus,  alimenta  deglutinans, 
digerimus ; natura  movente  nutritio  in  omnibus  corporis  partibus  distri- 
buitur , superflua  expelluntur , vires  salubri  somno  restituuntur  , ilioque 
excusso  rursus  ad  vigiliam  reddimur;  tendunt  ad  cicatricem  vulnera,  ossa 
fracta  coalescunt  et  solidantur  : natura  movente  , sociali  inflammantur 
amore  omnia  animantia  ut  species  procreent , et  sic  reddatur  immortale 
quod  caducum  lethoque  obnoxium  in  individuo  corpore  reperitur 

Corpori  humano  nunquam  praesidere  cessat,  nunquam  otiatur,  sed  ip- 
sius actiones  variae  prout  varii  aeconomiae  status.  Idcirco  in  corpore  cres- 
centi aut  juvenili,  haec  potentia  vitalis  magis  valet,  fortius  et  vehementius 
agit  quam  in  corpore  decrescenti  aut  senili.  Ob  hanc  rationem  infantes 
plerumque  morbis  acutis,  senes  contra  chronicis  laborant.  Ob  eamdem  , 
in  regionibus  siccis  ac  calidioribus , individua  organisatione  praedita  sunt 
fervidiore  quam  ea  quae  in  regionibus  frigidis  atque  humidis  vitam  a- 
gunt ; vires  quoque  medicatrices  magis  his  in  regionibus  languent. 

Eodem  quoque  modo  anni  tempus  , ut  hiems  et  autumnus  , per  vo- 
mitum , diarrhoeas  et  urinam  aegritudines  solvit , aestas  autem  et  ver 
per  sudores  et  evacuationes  sanguineas. 

Secundum  temperamentum  proprium  vel  idiosyncrasiam  individualem 
varios  effectus  sortiuntur  vires  medicatrices,  nempe  in  temperamento 
sanguineo,  fervido,  ardenti,  haec  vitalis  potentia  majora  operatur  , ad  de- 

terminatum  scopum  aspirat , quod  secus  agit  in  temperamento  lympha- 
tico , molli , inerti , languido.  Talium  individuorum  morbi  similes  sunt 
ipsorum  indoli  naturae , quae  semper  indifferens  , vaga  et  ad  omnia  pa- 
rata, quia  quo  se  convertat  nescit.  Quoad  constitutionem,  Hippocrates  jam 
animadverterat  homines  quorum  corpus  spongiosum  est  morbis  facilius  la- 
borare, sed  eosdem  expeditius  sanari  : dum  individua  quorum  constitutio 
arida  est  et  sicca,'  ad  morbos  sunt  aptiora,  sed  difficilius  sanitati  resti- 
tuuntur. 

Cum  sexus  etiam  magna  praebeat  discrim  inain  physica  moralique  cons- 
titutione , ita  quoque  in  agendi  modo  discrepant  naturae  conservatricis 
conatus.  Constitutio  enim  focminae  exilis,  humida , mollis,  frigida,  hominis 
contra  robusta,  perdura,  sicca,  ossea;  in  focmina  multo  plus  sanguinis, 
lymphae , adipis  ; in  homine  cerebrum  majus  , nervi  firmiores , ardor 
intentior  morbos  magis  valide,  magis  strenue  patitur;  et  ideo  omnes  naturae 
vires  in  ipsius  corpore  vehementius  pugnant  ejusque  materiam  dominantur 

Ut  secundum  vivendi  modos  victusque  rationes  variatur  oeconomia,  sic. 
etiam  modificantur  vis  medicatricis  effectus.  Sic  diversas  crises  praebent 
morbi  intemperantis  qui  quotidie  se  cibis  ingurgitat , ac  rustici  parce  et 
frugatiliter  viventis  ; aut  illius  dissoluti  cujus  vires  libidinibus  exhauriuntur 
casti  monachi  in  solitaria  cella  vitam  agentis. 

Laborum  studiorumque  genus  medicatricis  naturae  vires  mutare  potest. 
Sic  cum  quaevis  conditio  , ars  quaevis  quasdam  corporis  partes  potius 
movet  et  agitat,  veluti  cerebrum  scriptoris,  pulmones  cantoris,  trunci  et 
brachiorum  musculos  operarii , sequitur  hos  homines  diversos  specialibus 
morbis  non  solum  laborare  , sed  etiam  diversimodas  crises  manifestare : 
hae  certe  non  eodem  modo  locum  habent  in  pistore  aut  ferrario  fabro 

calori  assueto  , ac  in  fossore  aut  piscatore  saepissime  in  humiditate  de- 
genti , etc. 

Usus  et  consuetudines  a quoque  individuo  suscepti  persaepe  modifica- 
tiones  vitae  viribus  afferunt.  Sic  consuetudo  facile  mala  quaedam  ita  tolerabilia 
reddit  , ut  hisce  abolitis  extinguatur  sanitas.  Hoc  saepissime  observatur 
dum  post  factam  fonticuli  consuetudinem  , hic  supprimitur ; dum  quoque 
in  pestilenti  ac  insalubri  carcere  per  longum  tempus  detento  aer  purior 
conceditur  ; etc.  Haec  ergo  mala  in  melius  quam  sanitatis  integritatem 
consuetudine  mutantur;  atque  ita  viribus  medicatricibus  temperatis,  vale- 
tudinarii vita  aequabiliori  , placidiori  , aliquando  quidem  longiori  quam 

validissimi  viri  frumitur  ; illi  enim  miselli  homines  lentam  agunt  vitam  , 
nunc  aegram,  nunc  sanam  , aequilibriumque  nunquam  magnis  oscillatio- 
nibus rumpunt.  Omnibus  praeterea  notum  est  veterem  consuetudinem 
naturae  vim  obtinere. 

Haereditarii  praeterea  morbi  aut  praedispositiones  morbidae  medicatrices 
alio  situ  vires  statuunt.  Sic , v.  g. , qui  aut  sua  dispositione  aut  a parentibus 
arthritim  acquisivit,  non  pluribus  aliis  morbis  laborare  poterit;  affectio- 
nibus quidem  epidermicis,  uti  catarrhis , rhumatibus  , ophtalmiis  aut  fe- 
bribus intermittentibus  vernalibus  aut  autumnalibus  immunis  erit ; sed 
hanc  morbi  violentia  pensabit  immunitatem. 

Diversis  functionibus  plus  minusve  auctis  vel  imminutis , ad  certos  or- 
ganorum respondentium  morbos  plus  minusve  individua  disponuntur. 
Plurimi  enim  homines  dominans  aut  debile  in  oeconomia  organon  exhi- 
bent , unde  propriae  corporis  habitudines  , aliae  fortes  et  quibusdam 
malis  induratae,  aliae  vero  tenues  infirmaeque  et  minima  causa  subito 
affectae.  Sic  pulmones,  viscera  abdominalia,  aliave  praecipue  criticis  affi- 
ciuntur moliminibus,  prout  in  generali  corporis  systemate  haec  organa  mi- 
nus mali  conatibus  obstant.  Sic  in  plerisque  foeminarum  morbis  uterus 
plus  minusve  afficitur,  soepiusque  earum  catameniae  salutares  efficiunt  crises. 
Habitudines  quoque  ad  affectiones  exanthematicas  admodum  propensae  , 
aliae  vero  ad  anginas  proclives  sunt , etc.  , praesertim  prima  aetate  , ver- 
nali aut  hiemali  tempore.  Alii  autem  morbis  quibusdam  valde  resistunt, 
contagionibusque  diversis  nunquam  afhci  possunt ; sic  varioloso  viru  se- 
mel affecti , nunquam  postea  illo  laborant.  Sunt  qui  nunquam  exsudant , 
vel  quorum  cutis  semper  arida  crepitansque  aestu  flagrantissiino  videtur  ; 
aliorum  vero  pedes  multo  sudore  manant,  aut  eorum  semper  madescunt 
manus;  alii  multum  salivae  excreant,  etc.  Omnes  illi  excretionis  modi 
certe  proprias  viribus  medicatricibus  directiones  sanitatis  aut  morbi  tem- 
pore incutiunt. 

Praeterea  , pro  aeconomiae  vicissitudinibus  potentia  medicatrix  singu- 
lares actionum  periodos  experitur.  Ut  in  plantis  efflorescendae , frondes- 
cendae , fructificationis , etc.  , tempora  observantur ; sic  in  animantibus 
sunt  dentitionis,  pubertatis,  menstruationis,  gestationis,  etc.,  periodi, 
in  quibus  vitalia  molimina  potius  ad  certa  organorum  systemata  alliciun- 
tur ; servant  enim  constantes  providosque  modos. 

Simili  quoque  ratione  morbi  aetates,  ut  ita  dicam,  subeunt;  circa 

eorum  infantiam  et  decrementum,  omnia  debiliora  sunt,  ut  ait  Hippo- 
crates, circa  vigores  vero  vehementiora  : hacque  morbi  periodo  valida 
natura  cum  integro  hoste  confligit : actio  reactionem  adaequat ; sed  tem- 
pus instat , et  medicatrices  conatus  universalem  suscitant  oscillationem , 
cui  parcere  debet  medicus  ; tunc  irritans  materies  magis  attenuatur , hu- 
morumque impetus  reprimitur  : imminuta  commotione , proxima  flet 
disjunctio  massaeque  humorum  depuratio  ; quae  quidem  mox  locum  ha- 
bent , quia  pepasmus  plus  minusve  perficitur.  Tunc  fluida  proclivius 
placidiusque  manant  : jam  omnia  ad  aequilibrium  respondent , hujus  ul- 
timae periodi  tumultum  terminat  conatus  praeceps  subitaneusque  ( ) , 

aut  crises  imperfectae  , continuae , tacitave  insensibilisque  resolutio  ( AuVi* ) ; 
vires  normalem  sensim  repetunt  rythmum ; labefactata  exsurgunt  viscera , 
et  confirmata  a morbo  renascitur  valetudo. 

Sed  intempestiva  vel  perversa  medela,  hujus  conservatoris  conatus  ad 
felices  curationes  naturalis  proclivitas  disturbari  valet , et  benignas  ipsius 
naeatur  operationes  suspendere.  Medicae  leges,  ait  Fernelius,  naturae  le- 
gibus debent  esse  consentaneae , et  felix  medicatio  cui  adjutrix  natura 
succurrit,  irrita  vero  quae,  repugnante  natura,  tentatur.  Arcana  artis 
medicae  praecepta , dixit  Stahlius , non  in  arte  quidem  consistunt , sed 
in  ipsa  natura,  in  ejus  actibus  finibusque  discernendis,  atque  in  volun- 
tate et  praescriptis  ejus  prudenter  servandis.  Medicus  ergo  non  magister 
sed  minister  sit  naturae.  Ex  ea  accipiamus  quae  ipsi  salutaria  conveniunt. 
Medicus,  ait  Galenus,  determinationes,  quibus  sequenda  via  indicatur, 
suscipiendo,  se  naturam  ipsam  efficiat.  Ejus  ergo  motus,  qui  sanitatem 
restituunt , observare  debet  , ipsis  debilibus  favere  , nocentes  vero  seu 
perniciosos  avocare  aut  amoliri  : tunc  enim  extra  regularia  naturae  pro- 
posita extant. 

Atque  sedulo  animadvertendum  hic  est , dixit , in  praelectionibus  suis 
doctissimus  professor  Van  Coetsem,  si  morbis  gravioribus  citoque  decur- 
rentibus felicem  subinde  exitum  efficiat  natura  medicatrix , idcirco  eorum- 
dem  curationem  ipsi  soli  non  semper  esse  committendam  ; docet  enim 
observatio  dari  aegritudines  quarum  vehementia  vires  vitae  ab  initio  vel 
oppressae  vel  multum  debilitatae  observantur  , ita  ut  salutares  evacuationes 
exequi  nequeat  ipsa , atque  sic  motus  criticos  frustra  ex  pectet  medicus 
non  sine  aegri  discrimine  ; quare  ipse  in  morbis  judicandis  et  tractandis 
sedulo  observare  tenetur  quorsum  vergat  natura,  et  quosnam  progressus 


io 

morbus  fecerit,  ut  illi  perperam  reagenti  opitulari  queat,  atque  ejusdem 
molimina  salutaria  in  sanitatis  restitutionem  adjuvare  et  dirigere.  Sed 
an  quo  via  ad  remedia  ducit,  te  conferre  velis?  Quam  maxime  attentis 
oculis  intuere  quo  modo  illam  animalium  instinctibus  indicat  providens 
natura.  More  institutoque  majorum , voluntatibus  ipsisve  libidinibus  istius 
naturae,  quae  omnino  in  instinctivis  animalium  appetitionibus  in  conspec- 
tum prodit,  adeo  magna  deferebatur  reverentia,  ut  omnia  quae  appete- 
bant aegrotantes  ipsis  permitterent.  Quaelibet  alimenta , diversas  ciborum 
aut  potuum  species  ab  aegris  appetitas,  dummodo  corporibus  evidenter 
nocere  non  possint,  illis  concede,  ait  divus  senex;  cibus  enim  aut  potus, 
solam  ob  rem  quod  jucundior  sit , alio  ingratiori  sed  salubriori  antefe- 
rendus est.  Sydenham  in  febrium  continuarum  decremento  aegris  quae 
appetebant  concedi  jubebat,  quamvis  ea  incongrua  essent  : nam  molimina 
naturae  conservatricis  propositis  et  solertiae  summorum  medicorum  longe 
praestant. 

Caeterum  si  , ubi  sanitas  poscit  y triticum  repens  manducando  canis 
evomit,  si  aliis  animantibus  sua  naturalis  est  medicina,  non  improbabile 
est  nos  illis  orbari  appetitionibus , ac  illis  inspiratis  fastidiis , innato  et 
involuntario  instinctu  quem  omnibus  animatis  corporibus  ad  eorum  con- 
servationem conferre  debuit  summa  sapientia. 

Cur  ergo  nostro  instinctui  non  obtemperaret  medicus , dum  miramur 
bruta  contra  morbos  suos  proprium  invenire  remedium  ? Quis  primum 
nobis  medicabiles  plantarum  virtutes  indicavit  ? animalia , ut  contendit 
Plutarcus  on  «AvjQgf  £<m  tovtwv  3 i^ccff/iothov  tivou  t^v  <£u<r<v.  b erae  caprae  et  cervi 
Cretenses,  ut  aiunt  Cicero,  Virgilius  aliique  veteres,  primi  usum  origani 
dictamni  et  herbarum  ad  sanandum  vulnus  valentium  ostenderunt.  Sed 
quamvis  concederemus  Elienum  gratuito  posuisse  hirundinem , oculorum 
corneam  succo  chelidonei,  vice  collyrii,  fricando,  claritatem  oculis  afferre, 
serpentes  quosdam  usum  anethi  foeniculi  indicasse ; quamvis  Van  Helmont 
dixerit  bufonem  plantaginis  lanceolatae  usum  ostendisse , etc. ; ut  tamen 
verisimile  est , non  modo  natura  debilia  sua  et  invalida  non  derelinquit 
animantia,  sed  ipsis  omnia,  ne  malis  laedantur,  auxilia  suppeditat.  Om- 
nibus satis  constat  feles  et  alia  carnivora  animalia,  dum  aegrotant,  a cibo 
abstinere , et  aquam  bibere , etc. 

His  omnibus  consideratis , nemine  adjuvante , aegros  manifesto  natura 
sanare  valet , repugnante  autem  natura , aegrotantes  medicus  sanare  om- 

nino  nequit.  Non  omnibus  tamen  sola  natura  semper  sanitatem  resti- 
tuere potest , ut  jam  diximus ; tuncque  ars  , ejus  adjutricem  se  praebere 
debet  , quippe  ipsa  natura  se  aliquando  auxilio  indigere  manifeste  m 
animantibus  ostendit.  IIoc  in  casu,  medicus  viam  aperiat,  internum  moto- 
rem dirigat,  eumque  modo  magis  naturae  congruo,  concutiat:  si  natura 
non  moveat,  move,  tu,  motu  ejus,  dixit  Avicennius  , qui  jam  hoc 
observaverat  phoenomenon.  Imo  quidem  movete  , medici , sed  intempes- 
tiva aut  perversa  medicatione  nunquam  prudentes  naturae  operationes 
disturbate.  Vae  nobis  liercle  si,  futilibus  studiis  fidentes,  sacram  naturae 
et  venerandam  vocem  comprimamus , ut  ad  perniciosa  nos  conforme- 
mus systemata  ! 

Sed  animi  pathemata,  sinistrae  praesensiones,  imaginatio  cogitationesque 
plus  minus  perturbantes , saepe  in  morbis  , per  se  admodum  benignis  , 
illico  insolita  , inextricabilia  maximeque  deploranda  gignunt  symptomata , 
unde  fit  , ut  omnium  exercitatissimus  praticorum , quamvis  sapienti  me- 
dela nullam  ex  illis  supra  notatis  turbationibus  excitavisset , nondum 
tamen  omnia  incommoda  et  difficultates  effugisset.  Faeminae  , pueri , se- 
nes meticulosi , nunc  se  veneno  infectos  esse  credunt ; nunc  maligna  febre 
aut  ipsa  peste  cruciatos;  modo,  minima  cordis  palpitatione,  organicam 
hujus  visceris  affectionem  aut  aneurisma  immedicabile  se  habere  , modo 
pylori  scirrho , uteri  cancere  angi  se  in  animum  inducunt ; etc.  Sic  ergo 
medicatrices  adhuc  evertuntur  vires ; sic  luctuosae  in  naturae  moliminibus 
adducuntur  perturbationes.  Eam  probabiliter  ob  causam  errores  medicos 
naturae  tribuerunt  non  nulli ; sed  illi  imaginationis  tumultus  adeo  non  na- 
turae debentur  , ut  in  idiotis  , in  stolidissimis  rusticis  , et  praesertim  in 
animalibus  , ne  minimam  quidem  ex  illis  turbis  alterationem  accipiant 
morbi  : vires  e contra  medicatrices  examussim  procedunt  et  fere  semper 
euphoriam  promovent. 

Ad  vocem  ergo  naturae  animum  intendendo  , phaenomenaque  ejus,  ut  ita 
dicam  , sermonem  constituentia  observando  , quid  postulet  illa  , medicus 
compertum  habebit.  Et  reipsa  modo  symptomata  et  casus  morbi  nobis  dicunt 
naturam  esse  in  statu  activo , et  ejus  laborem  mox  eam  adducturum  esse 
conversionem  , quae  oeconomiae  animalis  turbas  comprimet  : modo  nobis 
praenunciant  naturam  esse  debiliorem , quam  quae  omnia  perrumpat  obstacula 
quae  morbi  causae  ejus  conatibus  opponunt  : modo  tandem  ejus  immoderata 
energia  sui  ipsius  molimina  exitiosa  reddituram  esse  ; et  tunc  simplicis- 

sima  meditatione  practicus  praevidet  se  nunc  naturae  praelium  contra  causam 
mortificam  spectare  , nunc  ejus  conatus  excitare  aut  reprimere  , nunc 
denique  obstacula  quae  hos  incitant  directe  aggredi  debere. 

Cum  Hippocrate  videmus  naturam  eum  esse  actorem  qui  vitae  prin- 
cipia sustinet  et  reficit  : qui  oeconomiae  animalis  functionum  turbas  sedat ; 
qui  cum  hoste  in  certamen  descendit , donec  victor  aut  victus  e pugna 
discedat.  Ejus  conatus  habent  quo  confugiat  medicus  7 quamvis  hoc  nec 
praeviderit  nec  producere  valuerit. 

Hic  naturae  labor  a Stahlio  et  ejus  sectatoribus  uti  animae  nostrae  facultas 
habetur  , quasi  oeconomiae  perturbationibus  praesideret  7 atque  aegritudinum 
impetus  propulsaret.  Error  hic  ei  condonari  posset  7 quia  Stahlius  animam 
tantummodo  pro  corporis  organis  praediti  vitali  principio  habebat.  Sau- 
vagesius  vero  magis  est  arguendus  , quia  naturae  nisus  habebat  ut  animam 
in  corpore  vires  suas  exercentem  ad  individui  conservationem  ; sed  non 
videbat  motus  nostri  corporis  involuntarios  nullo  modo  animae  obedire  , 
haneque  tunc  passivam  esse. 

Non,  ut  illi  auctores,  contendimus  hanc  immortalem  essentiam  a nobis 
sic  periculum  avertere  in  morbis  gravioribus  : cum  Hoffmanno  potius  pal- 
mam concedemus  motibus  internis  , sensibilibus  frequenter  que  iteratis 
cordis , arteriosi  et  nervosi  systematis , qui  irritantibus  fere  semper  sti- 
mulis incitantur,  unde  constitutum  inter  illa  systemata  et  fluida  quae  ve- 
hunt, aequilibrium  rumpitur. 

Talis  est  natura  medicatrix  ; illa  quae  salutari  sua  activitate  plus  minusve 
funestos  morbos  sensibilibus  evacuationibus  sollicitando  aut  gignendo  ante- 
vertit aut  expellit.  Sic  illa  fluxu  menstruoso  vel  liaemorroidali , narium  hae- 
morrhagia, et  hemopthysi  ipsa,  quietum  et  placidum  statum  functionibus 
animalibus  affert , quae  sanguinis  abundantia  laederentur.  Sic  quoque , ut 
dicit  Hoffmannus  , dum  corpus  plus  minusve  acri  sero  premitur , cerebri 
rheuma , aut  angina , vel  tussis  humida  aliaeque  catharrales  aut  rheumaticae 
affectiones  accidunt  quae  plus  minusve  mucosum  serum  expellunt. 

Eadem  ratione  seri  acris  et  biliosi  accumulatione  saepe  , et  aliquando 
omni  mense,  producitur  modo  alvi  fluxus,  quo  pejor  morbus  vitatur,  modo 
copiosus  sudor,  qui  aestatis  tempore  omni  fere  nocte  accidit,  et  aliquando 
quidem  hiberno  tempore  , dum  corpus  causis  insensibilem  transpiratio- 
nem  laedentibus,  expositum  est  , aut  nimium  cibum  assumpsit,  ut  nobis 

dicere  voluit  Hippocrates  hoc  apliorismo  : « sudor  multus  ex  somno 
» sine  causa  manifesta  factus  , corpus  uberiore  alimento  uti  significat. » 

Vel  eisdem  circumstantiis  , specialiter  que  frigidis  tempestatibus  , abun- 
dans urinae  fluxus  hanc  humorum  exscrementitiorum  coacervationem  secum 
trahit ; unde  imminenti  perturbatione  aeconomia  liberatur.  Accidunt  tan- 
dem spontanea  ulceratio  in  una  alterave  extremitate  , impetigines  , prae- 
sertim senibus  : praeterea  scabies  , eruptiones  erysipelatosae  aliaeve  efllo- 
rescentiae  , lactumen  apud  infantes  , etc.  Aliquando  foeminis  evenit  fluor 
albus , quibusdam  hominibus  fluxus  hemorroidalis ; hi  omnes  tussi  humida , 
hiberno  potius  quam  aestivo  tempore , afficiuntur.  Aliquando  tandem  po- 
dagra senes  adoritur , eisque  longiorem  vitam  promittit  : « quid  podagra 
» nisi  naturae  providentia  ad  depurandum  senum  sanguinem  atque  ad 
» expurgandum  corporis  profundum,  ut  cum  Hippocrate  loquamur)),  ait 
Sydenham. 

Naturae  beneficium  , dicit  Iloffman  , atque  vis  ejus  signum  habeamus 
illos  vomitus  quos  subito , quamvis  terrificis  symptomatibus  , produxit  , 
dum  magna  alimentorum  quantitate  ventriculus  oneratur,  praesertim  cum 
ea  sint  cruda  aut  semi-cocta.  Lactentes , idem  ait  auctor  , infantes  saepe 
evomunt,  et  sanitatem  prosperam  servant,  etc.,  etc. 

Tales  sunt  operationes  custodis  et  servatricis  naturae.  Sed  si  causae  , 
quarum  effectibus  debellandis  occurrit  natura  , majorem  vim  impendant 
quam  ut  facile  ac  placide  everti  possint  , tunc  quieto  sanitatis  statui  per- 
turbatio succedit , qua  naturae  panditur  activitas  : postea  fit  crisis  ; qua 
data  porta  humores  ruunt,  et  tandem  aequilibritas  oeconomiae  restituitur. 
Generalis  oeconomiae  nostrae  concursus  ad  morbum  debellandum  , perfec- 
tamque  et  salutarem  crisim  producendam  requiritur.  Omnis  virium  divulsio 
aut  disjunctio  aegrotantem  in  exitium  praecipitaret.  Raro  igitur  simulta- 
neus  est  in  eodem  individuo  diversorum  morborum  concursus ; vehemen- 
tior  debiliorem  reprimit  , omnemque  in  se  vitae  intentionem  convertit. 
Sic  saepe  feliciter  agunt  naturae  nisus.  Si  quis , v.  g. , aut  erysipelate  , aut 
cruris  fractura,  vel  vulnere  quodam,  vel  alio  quovis  externo  morbo  la- 
borans , alius  generis  aegrotatione  afficiatur  , uti  febre  seu  biliosa  seu  ady- 
namica  , seu  variolis , etc.,  tunc  prior  interrumpetur  morbus;  iners, 
sedatus , restinctusque  manebit , quandiu  vis  omnis  conservatrix  vehemen- 
tiori  et  magis  instanti  morbo  auxilium  afferet  ; hoc  debellato  , eadem  illa 
vis  postea  ubi  priorem  reliquerat , eo  ad  eumdum  curandum  remigrabit. 

Sic  altera  durante  affectione , femoris  fracti  callum  inhibitum  fuisse  ob- 
servatum est  : ita  saepe  interrumpitur  foeminarum  gravidarum  phthysis  , 
edito  autem  partu,  resurgit  morbus. 

Ex  diis  omnibus  supra  allatis  inferre  possumus  naturam  ad  crisim  per- 
fectam procreandam  se  recolligere  , sed  non  ex  hac  pugna  superiorem 
discedere  , nisi  placido  statui  superveniat  tumultus , ut  ait  divus  senex. 
« Quibus  crisis  fit  , his  vox  gravis  est  ante  exacerbationem  : subsequens 
» vero  tolerabilior  plerumque  » : tunc  major  observatur  motus  et  agitatio 
fluidorum,  auctius  febris  incrementum,  quod  quandoque  terrorem  injicit, 
eisque , signa  criseos  praenuncia  ignorantibus  , fucum  facit.  Huic  generali 
systematis  arteriosi  et  nervosi  commotioni  mox  aliqua  supervenit  sensibilis 
evacuatio  , quae , ut  docet  observatio  , plerumque  vias  minus  obsistentes 
carpit  , uti  remotissimas  ab  actione  centrali , vel  ad  vitam  minus  neces- 
sarias. 

Si  haec  completa  et  abundans  est  evacuatio,  crisim  perfectam  constituit, 
quae  magnis  in  morbis  ad  recidivam  vitandam  necessaria  est , ut  in  hoc  Hip- 
pocratis aphorismo  dicitur  : « quae  relinquuntur  in  morbis  post  crisim 
» recidivas  facere  solent  » . Alia  omnino  res  agitur  dum  causa  levis  est : 
huic  enim  naturae  conatus  respondent.  Facile  materies  heterogenea  caeteris 
animalibus  succis  assimilatur  fitque  homogenea.  Tunc  morbus  resolutione 
terminatus  dicitur  ; in  quo  nulla  aut  parva  tantum  evacuatio  sensibilis 
observatur  , aliqui  tantummodo  madores.  Sed  critica  quaedam  est  eva- 
cuatio quae  saepe  iterando  efficitur  : unde  oriuntur  crises  illae  prorsus 
imperfectae  , hodieque  tam  frequentes  , dum  in  suis  actionibus  turbatur 
natura  medicatrix. 

Satis  tamen  constanti  modo  et  uniformi  in  crisium  operatione  procedit 
natura.  Affectiones  mere  inflammatoriae  , febres  intermittentes  , etc. , ordi- 
nario copiosis  sudoribus  terminantur.  In  illis  vero  morbis,  quorum  inflam- 
matio pectus  afficit  , his  sudoribus  humoris  morbifiei  expecloratio  plus 
minusve  abundans  jungitur,  quae  in  pulmonibus  erethismo  febrili  detine- 
batur. Si  consueti  ductus  naturae  non  sufficiant  , aut  ejus  conatibus  non 
cedant  , habet  adhuc  quo  confugiat , et  hic  , non  adjuvante  natura  , fere 
nihil  ars  efficere  posset.  Sic  textus  cellularis  naturae  receptaculum  praebet,  ad 
quod  ipsa  materiei  morbificoe  impellit  residuum  quod  diu  ejus  actionibus 
obstitit  , aut  angustos  ductus  permeare  nequivit.  Hoc  in  casu  purulentae 
illae  stases  producuntur  , ubi  pus  fere  simul  efformatur  ac  deponitur. 

Hisce  stases  lactea?  referri  debent,  quia  lactea  materies,  ut  salis  apparet, 
valde  coctioni  resistit. 

In  omnibus  vero  illis  circumstantiis  non  semper  natura  crises  perficere 
valet.  Itaque  aut  heterogenea  materies  nimis  abundans,  viscosa,  septica, 
nimisque  parti  aut  visceri  cuidam  adhaeret,  ut  regularibus  minusque  activis 
motibus  cedat  ; aut  minima  de  causa  praepropere  ac  nimis  turbulenter 
naturae  vis  et  conatus  acriores  violentioresque  commoventur  ; quod  .saepe 
illis  accidit , quorum  nervi  sunt  irritabiliores.  Tunc  naturae  nisus  individui 
potius  excidium  quam  curationem  accelerant.  Aliquando  tamen  in  morbis 
mere  inflammatoriis  accidit , ut  natura  sibi  ipsi  relicla  , materiem  morbi- 
ficam  subigat  , ex  ea  omnis  injuriae  licentiam  eripiendo.  Eam  ruptura 
vasorum  parvulorum  in  quibus  constiterat,  a reliquis  humoribus  semovet; 
tunc  suppuratio  , coctionis  quoddam  genus  , supervenit , cujus  crisis  tan- 
tum abcessus  ruptura  aut  exscisione  perfici  debet.  Alioquin  novi  certe 
oriuntur  tumultus , aut  fit  fausta  morbi  methastasis. 

Sunt  causae  tamen  quae  vix  conaminibus  naturae  cedunt.  Principium 
vitae  in  passivo  funestoque  statu  detineri  crederes.  Hoc  contingit  in  febri- 
bus malignis  , pestilentibus  , atque  in  anginis  gangrenosis  , in  quibus  activa 
tam  parvi  sunt  momenti  phaenomena  , ut  fere  nunquam  crisis  perfecta 
obtineatur;  neque  unquam  renascitur  sanitas,  nisi  dum  vitale  principium 
benignam  suam  repetit  virtutem.  INatura  tunc  artis  auxilium  postulat , ut 
materiam  irritantem  ac  deletricem  vincere  valeat ; eam  enim  solito  modo 
subigere  nequit , quoniam  suam  organis  vim  et  energiam  aufert. 

Non  solummodo  acuti  morbi  naturae  viribus  submittuntur;  sunt  adhuc 
chronici  quidam  , qui  activi  appellari  possunt  , quia  natura  nihil  suae 
virtutis  fere  amisisse  videtur , materiem  noxiam  expellere  conatur , om- 
nemque  vim  adhibet  ; qua  autem  inerte  , ars  nullo  modo  valet.  Huc 
pertinent  podagra , rheumatismus , morbi  cutanei , etc.  : talis  est  etiam  illa 
hydropis  species  , quae  spontaneis  evacuationibus  terminatur  : « si  a leu- 
» cophlegmatia  detento,  ait  Hipp. , diarrhaea  superveniat , solvit  morbum.  » 
Inter  morbos  activos  adhuc  numerari  possunt  suppressio  mensium  et 
hemorrhoidum , vapores  hysterico- hypochondriaci , etc.  In  hisce  morbis, 
fluxum  hemorroidalem  restituit  natura  , aliquando  atrabilarios  humores 
sursum  deorsumque  depellit  : emergunt  menses,  aut  narium  haemorragia, 
periodica  hemopthysis  , vomitus  vel  mictus  cruenti  , superveniunt ; quan- 
doque tument  vasa  hemorroidalia  et  cum  levamine  fluunt. 

Varices,  fluxus  hemorroidalis  , dysenteria,  magna  hemorragia  maniam 
aliquando  levant,  aut  febris  tertiana,  quartana,  etc. , opportune  oriuntur 
ut  omnia  quae  obstant  removeantur.  Idem  de  melancholia,  ubi  etiam  eva- 
cuationibus atrabilariis  , scabie  , elephanthiasi  morbum  solvi  observavit 
immortalis  Boerhaavius. 

Non  eodem  modo  agit  natura  medicatrix  in  morbis  chronicis , quos 
ideo  passivos  nominabimus.  In  horumce  sanatione  , iners  et  otiosa  silere 
videtur  ; h&'C  naturae  debilitas  accidere  potest  vel  dum  ejus  vis  in  prin- 
cipio coercetur,  uti  dum  causa  quaedam  caput,  pectus,  ventriculum  affi- 
cit ; vel  dum  morbus  procul  a naturae  agentis  centro  ponitur  : tales  sunt, 
qui  tantummodo  partes  lymphaticas  adoriuntur.  Sed  naturae  nisus  in  morbis 
illis  passivis  exitiosi  quandoque  aegrotanti  celerius  mortem  afferre  possunt. 
IIoc  fit  quotiescunque  hostem  sine  ulla  intermissione  resurgentem  debel- 
lando fatiscit,  vires  ejus  comminuit,  et  eas  in  aegri  exitium  convertit.  Qua- 
les sunt  phthyses , etc.  Illa  naturae  adhuc  inutilia  et  noxia  sunt  molimina 7 
dum  nova  morbi  producta , non  autem  morbum  ipsum  aggrediuntur.  Hic 
numerantur  omnes  morbi  perversa  fluidorum  qualitate  producti  , unde 
corporis  aliquae  functiones  laeduntur  : schirri , hydropes , cachexia  , etc. 

Naturae  motus  saepe  sunt  funesti  et  immoderati,  si  febres  symptomaticas 
suscitans , dum  venenum  causticum , puncturae  aut  vulnera  partium  ner- 
vosarum observantur;  dum  calculus,  corpus  heterogenium  in  quibusdam 
cavitatibus  degit , aut  externa  vi  intromittitur;  etc.  Felix  est  casus,  si  illi 
motus  post  inflammationem  ad  probae  qualitatis  suppurationem  perdu- 
cuntur. 

Naturae  inertia  timenda  et  vincenda  est  in  omnibus  chronicis  morbis 
passivis  , et  ejus  actio  est  immoderata  in  illis  aegritudinibus  ubi  nisus 
exitium  potius  quam  levamen  producunt.  Hoc  in  casu  reprimendi  sunt  , 
dum  in  morbis  acutis  acri  et  vehementi  certamine  promptam  et  felicem 
crisim  promovendo,  aegro  sanitatem  restituunt,  vel  aeger  vi  morbi  brevi 
succumbit  : 

horae 

Momenlo  cita  mors  venit,  aut  victoria  lacta. 


An  nunc  mentionem  injiciam  de  miranda  vi  naturae  in  hac  infelici 
circumstantia  qua,  post  peripneumoniam  , interna  oritur  suppuratio,  quae 
coctionis  speciem  offert  ? Vomica  formatur  : hocque  in  casu  , si  natura 

aegrum  levare  conando  , ipsa  non  ei  mortem  affert , expectoratio,  quam 
sensim  sensimque  promovet,  respirationem  faciliorem  reddit  : imminuuntur 
pericula  ; et  si  aegri  vires  diuturniori  et  opprimenti  fospite  non  infrin- 
gantur, huic  criseos  speciei  felicem  ipse  debet  ab  aegritudine  recreationem. 
Qua  proportione  sacci  fundum  expectoratio  detergit , eadem  pulmonum 
laceratio  reficitur  , novosque  humores  producit  natura  , quibus  ulceratio- 
nem glutinat  et  cicatricem  obducit.  Idem  dicam  de  illis  empyematibus  sibi 
relictis,  in  quibus  continuo  agens  natura,  inter  musculos  intercostales  fodit 
et  aperit  tandem  puris  collectioni  salutarem  viam.  Sic  , ulceris  ope  fistulosi  , 
quod  postquam  omne  pus  emiserit  tandem  cicatricem  claudit , functiones  vi- 
tales tuetur  et  aegrum  in  salutis  portum  transmittit.  Idem  adhuc  de  amyg- 
dalium  , uteri,  intestinorum  quidem,  etc. , suppuratione  dicendum. 

Tandem  ex  omnibus  quae  dixi  vidimus  naturam  esse  potentiam  agen- 
tem , intelligentem , spontaneam , omnes  vita  et  organis  creaturas  ornan- 
tem , sicuti  magni  universi  , cujus  harmonicae  sumus  appendices  , motus 
et  vires  dirigit.  Ex  ea  existentiam  accipit  homo  , eique  suas  debet  facultates 
et  in  hac  terra  suam  sortem;  ad  directiones  ejus  sacrasque  vias  persequendas 
tenetur  , si  sanam  beatamque  vitam  agere  cupit.  Is  divinae  sapientiae  ves- 
tigia operaque  aggreditur,  qui  ad  naturae  leges  in  statu  sano  vel  morbido  se 
fingit  et  accommodat.  Praeterea,  quousque  agat  medicatrix  natura,  eamque 
esse  principem  in  morbis  motricem  vidimus  : unde  concludere  fas  est,  me- 
dicum solummodo  illius  esse  ministrum,  qui  perturbationibus  ejus  invigilat, 
cursum  dirigit , auxilium  ei  ad  detrimenta  , quae  motus  ejus  immoderati 
cavere  aut  arcere  non  potuerunt  , resarcienda  praebet  , et  qui  tandem 
viam  ab  ea  indicatam  sequi  debet , si  medicinae  Principis  vestigiis  ingredi 
non  recusat. 


POSITIONES  MEDICE. 


i. 

Natura,  nemine  juvante,  plurimos  tollere  morbos  valet. 


II. 

Subita  rerum  consuetarum  mutatio  , quam  periculosissimas  sanitati  insi- 
dias struit. 


III. 

iEgrotantium  spontaneis  appetitionibus,  corpori  evidenter  non  nocituris, 
indulgendum. 

IV. 

Non  crusta  plilogistica  , sed  symptomata  in  morbis  inflammatoriis  indi- 
cant verne  sectionem  iterandam. 


V. 

Ulcerum  in  oeconomia  animali  effectus,  magis  ex  materiei  excretae  quan- 
titate quam  ex  ejus  qualitate , desumi  debent. 

Certis  cautionibus  adhibitis , omnia  ulcera , absque  periculo  ad  sanita- 
tem perduci  posse  contendimus. 

VI. 

Vita?  potentia,  non  ad  individuum  seorsim,  sed  ad  speciem  et  ad  ma- 
teriem organis  praeditam  generatim,  pertinet. 

VII. 

In  hac  rerum  universitate  nulla  mors  absoluta. 


VIII. 

EX  MEDICINA  LEGALI. 

Foetus  post  plures  quam  novem  menses  in  lucem  edi  posse  existimamus. 

Imprimatur. 

J.-L.  KESTELOOT , 

ii.  t.  Facult.  Decanus. 

